Q=8	C=6	SS=2	LS=1	PS=0	DC=1	LC=0	SD=0	BS=1	G0=132	G1=103	G2=52	DLID=az_RU	BODY=Кимә неҹә ҹаваб верәҹәјини бил | Тәлим\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Раратонга Самоа Таити Увеа Украјна Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кимбунду кинјаруанда кирунди кисонге кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар мизо море нгабар ндебеле ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тигре тсонга тумбука түрк умбунду урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Гој сөзләриниз һәмишә... үрәкачан олсун ки, кимә неҹә ҹаваб вермәји биләсиниз» (КОЛОС. 4:6).\nДүшүнүлмүш суаллар вермәк нә үчүн ваҹибдир?\nМүгәддәс Јазылар әсасында јахшы мүлаһизә јүрүтмәк өзүнә нәји дахил едир?\nТәблиғдә нүмунәләрдән неҹә истифадә едә биләрик?\n1, 2. а) Дүшүнүлмүш суаллар вермәјин ваҹиблијини ҝөстәрән нүмунә даныш. (Мәгаләнин әввәлиндәки шәклә бах.) б) Нә үчүн гәлиз мөвзулар һагда мүлаһизә јүрүтмәкдән горхмамалыјыг?\nУЗУН илләр өнҹә бир мәсиһчи баҹы иманына шәрик олмајан әри илә Мүгәддәс Китаб әсасында мүзакирә апарырды. Онун әри әввәлләр Христиан килсәләриндән биринин үзвү олмушду. Сөһбәт әснасында баҹынын әри деди ки, о, Үч үгнума инаныр. Әринин Үч үгнум тәлимини там баша дүшмәдијини һисс едән баҹы нәзакәтлә ондан сорушду: «Сән инанырсан ки, Аллаһ да Аллаһдыр, Иса да Аллаһдыр, мүгәддәс руһ да Аллаһдыр, амма үч јох, бир Аллаһ вар?» Мараглыдыр, әри: «Хејр, мән буна инанмырам!» — дејә ҹаваб верди. Нәтиҹәдә, онларда Аллаһын әслиндә ким олдуғу барәдә мараглы сөһбәт алынды.\n2 Бу нүмунә ҝөстәрир ки, нәзакәтли, јахшы дүшүнүлмүш суаллар вермәк чох ваҹибдир. Бурадан, һәмчинин өнәмли бир нәтиҹә чыхара биләрик: биз Үч үгнум, ҹәһәннәм оду вә Јараданын мөвҹудлуғу кими гәлиз мөвзулар һагда мүлаһизә јүрүтмәкдән горхмамалыјыг. Әҝәр Јеһоваја вә Онун вердији тәлимә ҝүвәнсәк, һәмсөһбәтимизин үрәјинә тәсир едәҹәк инандырыҹы ҹаваб верә биләрик (Колос. 4:6). Ҝәлин ҝөрәк, сәриштәли тәблиғчиләр бу ҹүр мөвзулары неҹә изаһ едирләр. Биз үч саһәни нәзәрдән кечирәҹәјик: 1) инсаны сөһбәтә ҹәлб етмәк үчүн неҹә суаллар верә биләрик? 2) Мүгәддәс Китаб ајәләри үзәриндә неҹә мүлаһизә јүрүдә биләрик? 3) Фикримизи изаһ етмәк үчүн нүмунәләрдән неҹә истифадә едә биләрик?\nСӨҺБӘТӘ ҸӘЛБ ЕДӘН СУАЛЛАР ВЕР\n3, 4. Суаллар вермәк нәјә ҝөрә ваҹибдир? Нүмунә чәк.\n3 Суаллар бизә инсанын нәјә инандығыны өјрәнмәјә көмәк едир. Буну билмәк нәјә ҝөрә ваҹибдир? Сүлејманын мәсәлләри 18:13 ајәсиндә дејилир: «Ешитмәздән габаг ҹаваб вермәк сәфеһлик вә рүсвајчылыгдыр». Мүәјјән мөвзуја даир Мүгәддәс Китабын нөгтеји-нәзәрини билдирмәздән өнҹә, јахшы оларды ки, илк нөвбәдә, һәмсөһбәтимизин нәјә инандығыны мүәјјәнләшдирәк. Әкс һалда, биз онун һеч вахт инанмадығы бир шеји тәкзиб етмәјә вахт итирә биләрик (1 Кор. 9:26).\n4 Туталым, биз киминләсә ҹәһәннәм оду һагда сөһбәт едирик. Әксәријјәт ҹәһәннәмин һәрфи мәнада ишҝәнҹә јери олдуғуна инанмыр. Чоху инаныр ки, ҹәһәннәмә дүшмәк Аллаһыны танымамағын нәтиҹәсидир. Лакин биз белә дејә биләрик: «Ҹәһәннәм һагда мүхтәлиф фикирләр мөвҹуддур, мараглыдыр, бәс сиз бу барәдә нә дүшүнүрсүнүз?» Һәмин инсанын фикрини өјрәндикдән сонра Мүгәддәс Китабын бу мөвзу илә бағлы дедикләрини баша салмаг даһа асан олаҹаг.\n5. Суаллар инсанын инандығы шејләр барәдә нәји мүәјјән етмәјә көмәк едә биләр?\n5 Һәмчинин дүүнүлмүш суаллар вермәк инсанын филан шејә нә үчүн инандығыны өјрәнмәјә көмәк едәҹәк. Мәсәлән, хидмәтдә растлашдығымыз инсан Аллаһа инанмадығыны дејә биләр. Илк бахышдан бизә елә ҝәлә биләр ки, о, тәкамүл нәзәријјәси кими елми идеолоҝијаларын тәсири алтындадыр (Мәз. 10:4). Лакин, ола билсин, бәзи инсанлар ҝөрдүкләри вә ја башларына ҝәлән бәдбәхт һадисәләрә ҝөрә Аллаһа инамларыны итирибләр. Онлар әзаб-әзијјәтли дүнјада севән Аллаһын мөвҹуд олмасы фикри илә разылаша билмирләр. Буна ҝөрә дә һәмсөһбәтимиз Аллаһын мөвҹудлуғуна шүбһә етдијини дејирсә, соруша биләрик: «Сиз һәмишә бу фикирдә олмусунуз?» Әҝәр инсан «јох» ҹавабы верәрсә, онда һәмин инсандан Аллаһын варлығына шүбһә етмәсинин сәбәбини соруша биләрик. Вердији ҹавабын сајәсиндә биз она руһани ҹәһәтдән неҹә көмәк едә биләҹәјимизи мүәјјәнләшдирәҹәјик. (Сүлејманын мәсәлләри 20:5 ајәсини оху.)\n6. Суал вердикдән сонра нә етмәлијик?\n6 Суал вердикдән сонра биз инсанын ҹавабыны динләмәли вә һиссләринә һөрмәтлә јанашмалыјыг. Мәсәлән, кимсә дејә биләр ки, севән Јараданын мөвҹудлуғуна инамыны башына ҝәлән бәдбәхтлик уҹбатындан итириб. Аллаһын мөвҹуд олдуғуну сүбут етмәјә чалышмаздан өнҹә, јахшы оларды, онун дәрдинә шәрик олаг вә билдирәк ки, үзләшдијимиз бәдбәхтликләрә «Нијә?» суалыны вермәјимиз нормалдыр (Һабаг. 1:2, 3). Ҝөстәрдијимиз сәбир вә мәһәббәт ону даһа чох өјрәнмәјә тәшвиг едә биләр *.\nМҮГӘДДӘС КИТАБ АЈӘЛӘРИ ҮЗӘРИНДӘ МҮЛАҺИЗӘ ЈҮРҮТ\nНәләрин сајәсиндә хидмәтимизи даһа кејфијјәтли едә биләрик? (7-ҹи абзаса бах)\n7 Ҝәл инди Мүгәддәс Китаб ајәләри үзәриндә неҹә мүлаһизә јүрүдә биләҹәјимизи арашдыраг. Ахы Мүгәддәс Китаб хидмәтдә истифадә етдијимиз әсас вәсаитдир. Онун сајәсиндә биз «там сәриштәли, һәр ҹүр јахшы ишә тамамилә һазыр ола биләр»ик (2 Тим. 3:16, 17). Хидмәтимизин кејфијјәти охудуғумуз ајәләрин сајындан јох, онлара әсасән неҹә мүлаһизә јүрүтмәјимиздән вә изаһ етмәјимиздән асылыдыр. (Һәвариләрин ишләри 17:2, 3 ајәләрини оху.) Нүмунә үчүн ҝәлин үч вәзијјәти арашдыраг.\n8, 9. а) Исанын Аллаһа бәрабәр олдуғуна инанан инсанла мүлаһизә јүрүтмәјин үсулларындан бири һансыдыр? б) Бу мөвзу илә бағлы башга һансы үсулла мүлаһизә јүрүтмәк олар?\n8 Вәзијјәт 1. Хидмәтдә Исанын Аллаһа бәрабәр олдуғуна инанан инсанла растлашырыг. Һансы ајә үзәриндә мүлаһизә јүрүдә биләрик? Ондан Исанын Јәһја 6:38 ајәсиндә јазылмыш сөзләрини охумағы хаһиш едә биләрик. Орада јазылыб: «Мән өзүмүн јох, мәни ҝөндәрәнин ирадәсини јеринә јетирмәк үчүн ҝөјдән ҝәлмишәм». Бу ајәни охудугдан сонра, соруш: «Әҝәр Иса Аллаһдырса, онда ону ҝөјдән ким ҝөндәриб? Елә чыхмыр ки, ондан бөјүк Кимсә вар? Мәҝәр ҝөндәрән ҝөндәриләндән даһа үстүн дејил?»\n9 Һәмчинин Филипилиләрә 2:9 ајәсини охуја биләрик. Һәвари Павел орада Исанын дирилдилмәсиндән сонра Аллаһын нәләр етдији барәдә јазыб. Ајәдә дејилир: «Аллаһ ону [Исаны] даһа јүксәк мөвгејә уҹалтды вә она бүтүн адлардан үстүн бир ад бәхш етди». Һәмин адамын бу ајәдә дејиләнләри баша дүшмәсинә көмәк етмәк үчүн соруша биләрик: «Әҝәр Иса өлүмүндән габаг Аллаһа бәрабәр идисә вә Аллаһ сонрадан ону даһа јүксәк мөвгејә уҹалтдыса, белә чыхыр ки, о, Аллаһдан даһа јүксәк мөвгејә галдырылды? Мәҝәр кимсә Аллаһдан јүксәкдә ола биләр?» Әҝәр һәмсөһбәтин Аллаһын Кәламына һөрмәт едирсә вә сәмими инсандырса, бу ҹүр мүлаһизә ону бу барәдә даһа чох арашдырмаға тәшвиг едә биләр (Һәв. иш. 17:11).\n10. а) Ҹәһәннәм одуна инанан инсанла неҹә мүлаһизә јүрүдә биләрик? б) Ҹәһәннәм оду илә бағлы башга һансы үсулла мүлаһизә јүрүтмәк олар?\n10 Вәзијјәт 2. Гаты диндар инсан писләрин ҹәһәннәм одунда ишҝәнҹә чәкмәјәҹәји фикри илә барыша билмир. Ола билсин, онун ҹәһәннәм оду тәлиминә инанмасынын сәбәби писләрин ҹәзаланмасыны истәмәсидир. Бу ҹүр фикирдә олан инсанла неҹә мүлаһизә јүрүдә биләрик? Биринҹиси, биз ону әмин едә биләрик ки, пис инсанлар өз ҹәзаларыны мүтләг алаҹаглар (2 Салон. 1:9). Сонра биз она охумасы үчүн Јарадылыш 2:16, 17 ајәләрини ҝөстәрә биләрик, орада ҝүнаһын ҹәзасынын өлүм олдуғу ачыгланыр. Сонра вурғулаја биләрик ки, Аллаһ ҹәһәннәм одунда ишҝәнҹә вермәк барәдә һеч нә демәјиб. Һәмчинин соруша биләрик: «Әҝәр Адәмлә Һәвваны әбәди ишҝәнҹә ҝөзләјирдисә, онлары бу барәдә хәбәрдар етмәк дүзҝүн олмазды?» Сонра Јарадылыш 3:19 ајәсини охумаг олар. Һәмин сөзләр Адәмлә Һәвва ҝүнаһ едәндән сонра дејилмишди. Лакин ҹәһәннәм оду һагда бир кәлмә белә дејилмәмишди. Әксинә, Адәмә дејилмишди ки, о, торпаға гајыдаҹаг. Биз соруша биләрик: «Әҝәр Адәм одлу ҹәһәннәмә ҝедәҹәкдисә, онда она торпаға гајыдаҹағыны демәк нә дәрәҹә дә дүзҝүн иди?» Һәмсөһбәтин ҝөтүр-гој етмәји баҹарырса, бу суал ону бу барәдә даһа дәриндән фикирләшмәјә тәшвиг едәҹәк.\n11. а) Руһун өлмәзлијинә инанан инсанла мүлаһизә јүрүтмәјин үсулларындан бири һансыдыр? б) Руһун өлмәзлијинә инанан инсанла башга һансы үсулла мүлаһизә јүрүтмәк олар?\n11 Вәзијјәт 3. Хидмәтдә өлүмдән сонра руһун јашадығына инанан инсанла растлашырыг. Бу ҹүр инанҹы олан инсан Мүгәддәс Китаб ајәсини өз билдији кими баша дүшә биләр. Мәсәлән, туталым, биз она Мәзмур 146:4 ајәсини охујуруг. (Ајәни оху.) Һәмин инсана елә ҝәлә биләр ки, бу ајә өлмәз руһ тәлимини дәстәкләјир. Биз онунла неҹә мүлаһизә јүрүдә биләрик? Әлавә ајәләр охумагданса, биз диггәти бу ајәдәки әсас мәгамлара ҹәмләјә биләрик. Орада дејилир ки, онларын «нијјәтләри... јох олар». Соруша биләрик: «Әҝәр инсанын руһу өлмәздирсә, онда нијјәтләри јох олмамалыдыр, елә дејил?» Еһтимал ки, о, бунунла разылашаҹаг. Сонра вурғулаја биләрик: инсанын нијјәтләри јох олурса, демәли, өлүмдән сонра руһу да јашамаға давам етмир. Буна ҝөрә дә руһун бәдәни ҹанландыран һәјат нәфәси олдуғуну демәк мәнтиглидир (Јар. 2:7).\nНҮМУНӘЛӘРДӘН ИСТИФАДӘ ЕТ\n12. Иса нә үчүн нүмунәләр чәкирди?\n12 Иса тәблиғдә суаллар вермәклә јанашы, нүмунәләр дә чәкирди. (Матта 13:34, 35 ајәләрини оху.) Исанын чәкдији нүмунәләр ону динләјәнләрин нијјәтләрини үзә чыхарырды (Мат. 13:10—15). Нүмунәләр һәмчинин Исанын тәлимини тәсирли вә јаддагалан едирди. Бәс биз тәблиғдә нүмунәләрдән неҹә истифадә едә биләрик?\n13. Аллаһын Исадан үстүн олдуғуну нүмунә әсасында неҹә ҝөстәрә биләрик?\n13 Чох вахт, ән јахшысы, садә нүмунәләр чәкмәкдир. Мәсәлән, Аллаһын Исадан үстүн олдуғуну изаһ едәндә нөвбәти нүмунәни чәкә биләрик. Биз вурғулаја биләрик ки, һәм Аллаһ, һәм дә Иса өз араларындакы мүнасибәти аилә мүнасибәти илә мүгајисә етмишдир. Аллаһ Исаны «Оғул», Иса да Аллаһы «Ата» адландырырды (Лука 3:21, 22; Јәһ. 14:28). Сонра белә бир суал верә биләрик: «Мәнә ики нәфәрин ејни мөвгедә олдуғуну сүбут етмәк үчүн аиләнин һансы үзвләрини нүмунә чәкәрдиниз?» Һәмин инсан «гардашлары», һәтта «әкизләри» дејә биләр. Онда биз дејә биләрик ки, бу лап дүзҝүн мүгајисәдир. Сонра соруша биләрик: «Әҝәр һәр икимиз дә бу нүмунә илә разылашырыгса, бәс онда нәјә ҝөрә Бөјүк Мүәллим олан Иса ејни бәнзәтмәдән истифадә етмәмишди? Әксинә, Иса Аллаһа: «Ата», — дејә мүраҹиәт едир, Ону өзүндән бөјүк вә даһа чох сәлаһијјәт саһиби кими тәсвир едирди».\n14. Һансы нүмунә ҝөстәрир ки, Аллаһын инсанлары Шејтанын әли илә ҹәһәннәмдә ҹәзаландырмасы фикри мәнтигсиздир?\n14 Башга бир нүмунәјә диггәт јетирәк. Бәзиләри инаныр ки, Шејтан ҹәһәннәмин «ағасыдыр». Нүмунә васитәсилә валидејн Аллаһын Иблисин әли илә инсанлара одлу ҹәһәннәмдә ишҝәнҹә вермәси фикринин нә гәдәр мәнтигсиз олдуғуну анлаја биләр. Биз белә дејә биләрик: «Тәсәввүр един ки, өвладыныз ипә-сапа јатмыр вә өзүнү һәддән артыг пис апарыр. Сиз нә едәрдиниз?» Јәгин валидејн дејәҹәк ки, ушағына гулагбурмасы верәрди. Чох еһтимал ки, о, дәфәләрлә ушағыны пис әмәлдән чәкиндирмәјә чалышарды (Сүл. мәс. 22:15). Валидејндән соруша биләрик: «Бәс әҝәр өвладыныз сизә мәһәл гојмурса, онда нә едәрдиниз?» Әксәр валидејнләр ҹәзаландырмагдан башга чыхыш јолу галмадығыны дејәрди. Онда биз соруша биләрик: «Бәс әҝәр билсәјдиниз ки, ушағыныз киминсә пис тәсири уҹбатындан бу һала дүшүб, онда неҹә?» Шүбһәсиз, һәр бир валидејн һәмин инсана чох гәзәбләнәрди. Нүмунәнин мәнасыны изаһ етмәк үчүн биз валидејндән соруша биләрик: «Ушағыныза пис тәсир ҝөстәрән һәмин адамдан ушағынызы ҹәзаландырмасыны хаһиш едәрдиниз?» Сөзсүз, ҹаваб «хејр» олаҹаг. Онда, ајдын мәсәләдир ки, Аллаһ инсанлары пис әмәлләрә сүрүкләјән Шејтана онлары ҹәзаландырмағы тапшырмазды.\n15, 16. а) Нә үчүн Падшаһлыг хәбәрини һамынын гәбул едәҹәјини ҝөзләмәмәлијик? б) Хидмәтдә сәмәрәли олмаг үчүн хүсуси габилијјәт лазымдырмы? Изаһ ет. (Һәмчинин « Ҹаваб вермәјә көмәк едән аләт» адлы чәрчивәјә бах.)\n15 Баша дүшүрүк ки, тәблиғ етдијимиз инсанларын һамысы Падшаһлыг һаггындакы хош хәбәрлә разылашмајаҹаг (Мат. 10:11 — 14). Биз нә гәдәр мәнтигли суаллар версәк дә, јахшы мүлаһизә апарсаг да вә ҝөзәл нүмунәләр чәксәк дә, гәбул етмәјән етмәјәҹәк. Һәр шејдән әлавә, белә мүнасибәт јер үзүндә јашамыш ән бөјүк Мүәллим олан Иса Мәсиһә гаршы да олмушду (Јәһ. 6:66; 7:45—48).\n16 Диҝәр тәрәфдән, хүсуси габилијјәтимиз олмаса да, хидмәтдә сәмәрәли ола биләрик. (Һәвариләрин ишләри 4:13 ајәсини оху.) Аллаһын Кәламы бизи әмин едир ки, «үрәјиндә әбәди һәјата дүзҝүн мејли оланларын һамысы» хош хәбәри гәбул едәҹәк (Һәв. иш. 13:48). Буна ҝөрә дә ҝәлин тәкмилләшәк, өзүмүзә, еләҹә дә Падшаһлыг һагда хош хәбәри тәблиғ етдијимиз инсанлара таразлы јанашаг. Ҝәлин Јеһованын тәгдим етдији бүтүн тәлим үсулларындан там јарарланаг вә әмин олаг ки, бу һәм бизә, һәм дә бизә гулаг асанлара фајда ҝәтирәҹәк (1 Тим. 4:16). Бәли, Јеһова «кимә неҹә ҹаваб» вермәји бизә өјрәдир. Һәмчинин нөвбәти мәгаләдә ҝөрәҹәјик ки, хидмәтдә уғурлу олмағын үсулларындан бири «гызыл ганун» адланан принсипә әмәл етмәкдир.\n^ абз. 6 «Ҝөзәтчи гүлләси»нин 2009-ҹу ил 1 октјабр сајындакы «Атеист јараданын варлығына инана биләрми?» адлы мәгаләјә (рус.) бах.\nҸаваб вермәјә көмәк едән аләт\nБу мәгаләдә мүзакирә олунан нүмунәләрин әксәријјәти «Мүгәддәс Китаб әсасында сөһбәт» рубрикасындакы мәгаләләрдән ҝөтүрүлүб. Онлар вахташыры олараг «Ҝөзәтчи гүлләси»нин күтләви нәшриндә дәрҹ едилир *.\nБир баҹы хидмәтдә она көмәк едән бу мәгаләләрлә бағлы демишди: «Бу мәгаләләрдән сөһбәти дүзҝүн шәкилдә апармағы, дүшүндүрүҹү суаллар вермәји вә етиразлара ҹаваб вермәји өјрәндим. Мән һәмишә тәнгиди мөвге тутараг өјрәнирдим, “Сөһбәт” рубрикасындакы мәгаләләр дә бу үсулла өјрәдир».\nБу мәгаләләр бизә һәвалә олунан ваҹиб иши јеринә јетирмәјимиз үчүн Јеһованын тәгдим етдији чохсајлы аләтләрдән јалныз биридир (Мәз. 32:8). Шүкүр олсун ки, Аллаһ хидмәтимизи иҹра етмәјимиз үчүн бизи һәр шејлә тәмин едир.\n^ абз. 44 Һәмин нүмунәләр нөвбәти мәгаләләрдән ҝөтүрүлмүшдүр: «Мүгәддәс руһ нәдир?» (1 октјабр, 2010; рус.); «Иса Аллаһдыр?» (1 апрел, 2012; рус.); «Аллаһ пис инсанлары ҹәһәннәмә ҝөндәрир?» (Октјабр — декабр, 2012); «Аллаһ чәкдијимиз әзаблары ҝөрүр?» (Ијул — сентјабр, 2013) вә «Аллаһ нә үчүн әзаб-әзијјәтә јол верир?» (Јанвар — март, 2014).\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Мај 2014


Q=0	C=0	SS=0	LS=0	PS=0	DC=0	LC=0	SD=0	BS=1	G0=24	G1=19	G2=12	DLID=az_RU	BODY=Nur-az.com - ӘМӘЛ МҮГАБИЛИНДӘ МҮКАФАТЛАР\nӘМӘЛ МҮГАБИЛИНДӘ МҮКАФАТЛАР\nҺеч кимин салеһ әмәли мүкафатсыз галмајаҹагдыр.\nАллаһ-Таала өз лүтф вә мәрһәмәтиндән бүтүн бәндәләрини намаз, оруҹ, һәҹҹ, ҹиһад, сәдәгә халга хидмәт, һүгуглара риајәт, ҝүнаһдан узаглыға дәвәт етмиш, һәр бир әмәл мүгабилиндә дә мүкафат тәјин етмишдир. Гурани-Кәримдә гәти шәкилдә елан олунур ки, һеч кимин салеһ әмәли мүкафатсыз галмајаҹагдыр.\nАллаһ-Таала мөмин вә салеһ бәндәләри үчүн бир нечә нөв мүкафат тәјин етмишдир: 1. Әзим әҹр; 2. Кәрим әҹр; 3. Даими әҹр; 4. Бөјүк әҹр; 5. Икигат әҹр.\n«Јахшы ишләр ҝөрүб пис ишләрдән чәкинәнләри әзим бир мүкафат ҝөзләјир». («Али-Имран» сурәси, ајә 172.)\n«Шүбһәсиз ки, сәдәгә верән киши вә гадынларын, Аллаһ јолунда ҝөзәл борҹ верәнләрин мүкафатлары гат-гат артырылаҹаг. Онлары һәм дә јахшы, кәрим бир мүкафат ҝөзләјир». («Һәдид» сурәси, ајә 18).\n«Доғрудан да, иман ҝәтириб салеһ ишләр ҝөрәнләри даими мүкафат ҝөзләјир». («Фуссиләт» сурәси, ајә 8).\n«Иман ҝәтириб јахшы ишләр ҝөрәнләри бағышланма вә бөјүк бир мүкафат ҝөзләјир» («Фатир» сурәси, ајә 7).\n«Сәбир едиб, пислији јахшылыгла дәф етдикләри вә вердијимиз рузидән сәрф етдикләри үчүн онлара икигат мүкафат вериләҹәкдир». («Гәсәс» сурәси, ајә 54.)\nИман вә салеһ әмәл саһибләринә вериләҹәк даими мүкафат Аллаһа мәхсусдур вә Ондан гејри кимсә белә бир гүдрәтә малик дејилдир. Бу мөвзуда Гуран ајәләрини ачыглајан бәзи рәвајәтләрә нәзәр салаг:\nҺәзрәт Әли (ә) бујурур: «Сизин јахшы әмәлләринизин мүкафаты әмәлләриниздән үстүндүр», («Тәфсире-Муин», сәһ-299.) «Сәбир вә дөзүмүн мүкафаты ән јахшы мүкафатдыр». («Ғүрәрул-һикәм», сәһ-281.) «Доғрудан да ән бөјүк мүкафат инсаф мүкафатыдыр». («Ғүрәрул-һикәм», сәһ-394.) «Ҹиһадын мүкафаты ән бөјүк мүкафатлардандыр». («Ғүрәрул-һикәм», сәһ-333.)\nҺәзрәт Багир (ә) бујурур: «Мәккәдә јатан зијарәтчи шәһәрләрдә чалышанлар кимидир. Мәккәдә сәҹдә едән кәс Аллаһ јолунда ганына бәләнмиш шәһид кимидир. Зијарәтчинин јеринә онун ев ишләрини идарә едән кәсин савабы гара даша тохунан зијарәтчинин савабы кимидир». («Мәһәҹҹәтул-бәјза», 2-ҹи ҹилд, сәһ-153.)\nҺәзрәт Пејғәмбәр (с) бујурур: «Аллаһ јолунда бир ҝүн ҹиһад бүтүн дүнја вә онда оланлардан үстүндүр». («Тәфсире-Муин», сәһ-193.) «Аллаһ јолунда бир ҝеҹә кешик чәкмәк ҝеҹәләри ибадәт едилән, ҝүндүзләри оруҹ тутулан мин ҝеҹәдән үстүндүр». («Тәфсире-Муин», сәһ-193.) «Ҝеҹә јары хәлвәтдә Аллаһла мүнаҹата дуран бәндәнин гәлбиндә Аллаһ өз нуруну сабит едәр». («Мустәдрәкул-вәсаил», 5-ҹи ҹилд, сәһ-207.) «Гијамәт ҝүнү бир бәндәнин ода чәкилмәси әмри олундуғу вахт мөмин кишиләр вә гадынлар дејәрләр ки, Пәрвәрдиҝара, о даим бизим үчүн дуа едиб, хиласы үчүн шәфаәтимизи гәбул ет. Аллаһ онларын шәфаәтини гәбул едиб, һәмин шәхсә ниҹат верәр». («Кафи», 2-ҹи ҹилд, сәһ-507.) «Аҝаһ олун ки, Гураны өјрәнән, башгаларына өјрәдән, она әмәл едән шәхси беһиштә доғру чәкиб, она ҹәннәтин јолуну ҝөстәрәҹәјәм». («Тәфсире-Муин», сәһ-496.)\nҺәзрәт Әли (ә) бујурур: «Ҝүндәлик ибадәт бәдәни сағлам едир, Аллаһы разы салыр вә пејғәмбәр әхлагына чатдырыр». («Вәсаилүш-шиә», 8-ҹи ҹилд, сәһ-150.)


Q=9	C=4	SS=2	LS=2	PS=4	DC=0	LC=0	SD=0	BS=1	G0=41	G1=22	G2=10	DLID=az_RU	BODY=1 Ишмуил 19 | Онлајн Мүгәддәс Китаб | Јени дүнја тәрҹүмәси\n1 Ишмуил 19:1—24\nТалутун Давуда нифрәти сојумајыб (1—13)\nДавуд ҹаныны Талутдан гуртарыр (14—24)\n19 Талут оғлу Јонатана вә әјанларына деди ки, Давуду арадан ҝөтүрмәк лазымдыр.+ 2 Талутун оғлу Јонатан Давудун хәтрини чох истәдији үчүн+ ону хәбәрдар етди: «Атам Талут сәни өлдүрмәк истәјир. Сабаһ сәһәр ҝөздә-гулагда ол, бир јер тапыб ҝизлән. 3 Мән ҝедиб чөлдә, сәнин олдуғун јердә атамла сәнин барәндә сөһбәт едәҹәјәм. Нә өјрәнсәм, ҝәлиб сәнә данышаҹағам».+ 4 Јонатан Давуду атасы Талута тәрифләјиб+ деди: «Гој падшаһ гулу Давуда гаршы ҝүнаһ етмәсин. Онун сәнин гаршында тәгсири јохдур, сәнә анҹаг јахшылығы кечиб. 5 О, өзүнү ода атыб филиштлини ҝәбәртди.+ Јеһова да бүтүн Исраилә бөјүк гәләбә верди. Сән өзүн дә буну ҝөрмүшдүн вә чох севинмишдин. Бәс инди нә үчүн сәбәбсиз јерә Давуду өлдүрүб ҝүнаһсыз ган төкмәк истәјирсән?»+ 6 Талут Јонатаны динләди вә анд ичиб деди: «Јеһоваја анд олсун, ону өлдүрмәјәҹәјәм». 7 Сонра Јонатан Давуду чағырыб һәр шеји она данышды. Јонатан Давуду Талутун һүзуруна ҝәтирди вә о, әввәлки кими, падшаһын гуллуғунда дурду.+ 8 Јенә мүһарибә башлады. Давуд гошун чәкиб филиштлиләрлә вурушду вә онлары дармадағын етди. Филиштлиләр онун өнүндән гачдылар. 9 Јеһованын изни илә шәр руһ Талутун үзәринә енди.+ О, евиндә отурмушду, әлиндә низә вар иди. Давуд исә чәнҝ чалырды.+ 10 Талут Давуду низә илә дивара пәрчимләмәк истәди, амма Давуд Талутун низәсиндән јајынды, низә дивара санҹылды. Давуд һәмин ҝеҹә гачыб ҹаныны гуртарды. 11 Талут Давудун евини ҝүдмәјә адамлар ҝөндәрди. Онлар сәһәр ачыланда Давуду өлдүрмәли идиләр.+ Амма Давудун арвады Мәкјал она деди: «Бу ҝеҹә гачыб ҹаныны гуртармасан, сәһәр бурадан мејитин чыхаҹаг». 12 Мәкјал ҹәлд Давуду пәнҹәрәдән дүшүрдү. О гачыб ҹаныны гуртарды. 13 Мәкјал ев бүтүнү* чарпајыја узатды, баш тәрәфинә исә кечи гылындан һөрүлмүш шал гојуб үстүнү палтарла өртдү. 14 Талут Давуду ҝәтиртмәк үчүн адамлар ҝөндәрди, Мәкјал исә онун хәстә олдуғуну деди. 15 Талут адамларыны ҝөндәрди ки, ҝедиб өз ҝөзләри илә Давуду ҝөрсүнләр вә онлара деди: «Ону јатағындаҹа бураја ҝәтирин, ҹаныны алым».+ 16 Адамлар ҝәләндә ҝөрдүләр ки, чарпајыја ев бүтү узадылыб, баш јеринә дә кечи гылындан шал гојулуб. 17 Талут Мәкјала деди: «Нә үчүн мәнә кәләк ҝәлдин? Дүшмәними+ бурахдын, о да гачыб гуртулду». Мәкјал ҹаваб верди: «О деди ки, “мәни бурах, јохса сәни өлдүрәҹәјәм”». 18 Давуд гачыб Рамаја Ишмуилин јанына ҝәлди.+ Талутун онун башына ҝәтирдикләрини бир-бир Ишмуилә данышды. Сонра онлар Најата ҝедиб орада галдылар.+ 19 Бир гәдәр сонра Талута хәбәр ҝәтирдиләр: «Давуд Рамада, Најатдадыр». 20 Талут Давуду тутмаг үчүн дәрһал адамлар ҝөндәрди. Талутун адамлары пејғәмбәрлик едән јашлы пејғәмбәрләри вә онларын үстүндә дуран Ишмуили ҝөрәндә Аллаһын руһу онларын үзәринә енди вә онлар да пејғәмбәр кими һәрәкәт етмәјә башладылар. 21 Буну Талута хәбәр вердиләр. О, дәрһал башга адамлары ора ҝөндәрди, амма онлар да пејғәмбәр кими һәрәкәт етмәјә башладылар. Талут јенә адамлар ҝөндәрди. Үчүнҹү дәстә дә пејғәмбәр кими һәрәкәт етмәјә башлады. 22 Сонда Талут өзү Рамаја ҝетди. Сәкидәки бөјүк һовузун јанына чатанда сорушду: «Ишмуиллә Давуд һарададыр?» Ҹамаат деди: «Рамада, Најатдадырлар+». 23 Рамадакы Најата ҝедәндә Аллаһын руһу Талутун үзәринә енди вә о, Рамадакы Најата ҝәлиб чыхана гәдәр бүтүн јол боју пејғәмбәр кими һәрәкәт етди. 24 Талут палтарларыны сојунду. О да Ишмуилин габағында пејғәмбәр кими һәрәкәт етди, бүтүн о ҝүнү вә ҝеҹәни чылпаг һалда* јерә сәрилиб галды. Буна ҝөрә дә дејирләр: «Талут да пејғәмбәр олуб?»+\n^ Јахуд јарычылпаг һалда.\n1 Ишмуил 19


Q=4	C=0	SS=0	LS=2	PS=2	DC=0	LC=0	SD=0	BS=2	G0=30	G1=24	G2=10	DLID=az_RU	BODY=Инсан Оғлу зүһур едәҹәк | Иса пејғәмбәрин һәјаты\nИнсан Оғлу зүһур едәҹәк\nПАДШАҺЛЫГ ИНСАНЛАРЫН АРАСЫНДАДЫР\nИСА МӘСИҺИН ЗҮҺУРУ НӘЈӘ БӘНЗӘЈӘҸӘК?\nИса пејғәмбәр һал-һазырда ја Сәмәријјәдә, ја да Ҹәлиләдәдир. Фәрисиләр ондан Аллаһын Падшаһлығынын ҝәлиши барәдә сорушурлар. Онлар елә билирләр ки, Падшаһлыг бөјүк тәнтәнәјлә, тәмтәрагла ҝәләҹәк. Лакин Иса Мәсиһ дејир: «Аллаһын Падшаһлығы ачыг-ашкар шәкилдә ҝәлмәјәҹәк. Онун барәсиндә “бахын, бурададыр” ја “орададыр” демәјәҹәкләр. Чүнки Аллаһын Падшаһлығы араныздадыр» (Лука 17:20, 21).\nОла билсин, бәзиләри дүшүнүр ки, Иса Мәсиһ Падшаһлығын Аллаһа ибадәт едәнләрин үрәјиндә олдуғуну дејир. Лакин Аллаһын Падшаһлығы Мәсиһин сөһбәт етдији фәрисиләрин үрәјиндә һеч ҹүр ола билмәз. Әслиндә, Падшаһлығын тәјин едилмиш падшаһы Иса Мәсиһ онларла олдуғу үчүн Аллаһын Падшаһлығы онларын арасындадыр (Мәтта 21:5).\nЕһтимал ки, фәрисиләр ҝедәндән сонра Иса Падшаһлығын ҝәлиши һаггында шаҝирдләринә әлавә мәлуматлар верир. О, падшаһ кими һүзуруну вурғулајараг онлары хәбәрдар едир: «Елә бир вахт ҝәләҹәк ки, инсан Оғлунун ҝүнләриндән бирини ҝөрмәји чох арзулајаҹагсыныз, амма ҝөрмәјәҹәксиниз» (Лука 17:22). Инсан Оғлу, јәни Иса Мәсиһ Падшаһлыгда ҝәләҹәкдә һөкмранлыг едәҹәк. Бәзи шаҝирдләр, ола билсин, о вахтын һәсрәтини чәкәҹәкләр, амма онлар сәбир едиб Аллаһын тәјин етдији вахты ҝөзләмәлидирләр.\nИса пејғәмбәр сөзүнә давам едир: «Сизә “бах, орададыр!”, јахуд “бах, бурададыр!” дејәҹәкләр. Ҝетмәјин, онларын далынҹа дүшмәјин. Чүнки шимшәк чаханда ҝөјүн бир уҹундан о бири уҹуна гәдәр неҹә парлајырса, инсан Оғлу да зүһур едәҹәји ҝүн белә олаҹаг» (Лука 17:23, 24). Иса Мәсиһин шаҝирдләри сахта мәсиһиләрә ујмамаг үчүн нә етмәлидирләр? Мәсиһин сөзләриндән мәлум олур ки, шимшәк бүтүн ҝөј үзүндә ҝөрүндүјү кими, онун Падшаһлыг тахтына чыхмасы да ону ҝөзләјәнләр үчүн ајдын ҝөрүнәҹәк.\nСонра Иса пејғәмбәр ҝәләҹәк һадисәләри гәдимдә олмуш һадисәләрлә әлагәләндирәрәк өзүнүн иштиракы заманы инсанларда һансы әһвал-руһијјә олаҹағыны ҝөстәрир: «Нуһун вахтында неҹә идисә, инсан Оғлунун вахтында да елә олаҹаг... Лутун вахтында да белә иди: инсанлар јејир-ичир, алыр-сатыр, әкир, тикирдиләр. Амма Лут Сәдумдан чыхдығы ҝүн ҝөјдән атәш вә күкүрд јағыб һамыны мәһв етди. Инсан Оғлунун зүһур едәҹәји ҝүндә дә белә олаҹаг» (Лука 17:26—30).\nИса Мәсиһ һеч дә демир ки, һәзрәти Нуһун вә һәзрәти Лутун мүасирләри сырф јемәк-ичмәк, алгы-сатгы, әкмәк вә тикмәк кими нормал ишләрә ҝөрә мәһв едилдиләр. Аллаһын бу садиг бәндәләри дә өз аиләләри илә бирҝә бу ишләрин бәзиләрини ҝөрүрдүләр. Башгалары исә бу ишләри ҝөрүр, лакин Аллаһын нијјәтинә вә јашадыглары вахта мәһәл гојмурдулар. Буна ҝөрә дә Иса Мәсиһ шаҝирдләрини хәбәрдар едир ки, онлар диггәтләрини Аллаһын нијјәтинә јөнәлтсинләр вә даима Аллаһын ирадәсини јеринә јетирмәклә мәшғул олсунлар. О, бунунла шаҝирдләринә Аллаһын һөкм ҝүнүндән гуртулмағын јолуну ҝөстәрир.\nШаҝирдләр еһтијатлы олмалы идиләр ки, ҝеридә галан, јәни әтрафларындакы шејләр онлары өзләринә чәкмәсин. Мәсиһ дејир: «О ҝүн ким дамда оларса, әшјаларынын далынҹа евә дүшмәсин, тарлада олан да ҝери гајытмасын. Лутун арвадыны һеч вахт јадыныздан чыхармајын» (Лука 17:31, 32). Бәли, о дуз һејкәлинә дөнмүшдү.\nМәсиһ падшаһлыг етмәјә башлајанда һансы вәзијјәтин һөкм сүрәҹәјини тәсвир едәрәк сөзүнә белә давам едир: «Һәмин ҝеҹә ики нәфәр бир јатагда олаҹаг. Бири ҝөтүрүләҹәк, о бириси галаҹаг» (Лука 17:34). Бәли, бәзиләри хилас олаҹаг, бәзиләри исә һәјатларыны итирәҹәк.\nШаҝирдләр сорушур: «Аға, һара?» О ҹаваб верир: «Ҹәсәд һарададырса, гарталлар да ора јығышаҹаг» (Лука 17:37). Бәли, бәзиләри ити ҝөзлү гартал кими олаҹаг. Шаҝирдләр инсан Оғлу олан Мәсиһин башына јығышаҹаг. О вахт Иса Мәсиһ садиг шаҝирдләрини хиласа апаран һәгигәтләрлә тәмин едәҹәк.\nПадшаһлыг һансы мәнада фәрисиләрин арасындадыр?\nМәсиһин һүзуру һансы мәнада шимшәјә бәнзәјир?\nИса Мәсиһин шаҝирдләри нә үчүн Мәсиһин ҝәлишинә һазыр олмалыдырлар?\n«Аллаһын Падшаһлығы ичиниздәдир» ифадәси нә демәкдир?


Q=17	C=14	SS=6	LS=2	PS=1	DC=0	LC=0	SD=0	BS=6	G0=147	G1=100	G2=39	DLID=az_RU	BODY=Вәфтиз олунмағыма нә мане олур? | Ҝөзәтчи гүлләси, тәлим нәшри\nҜөзәтчи гүлләси (тәлим нәшри) | Март 2019\nДИЛИ: Aзәрбајҹан (кирил әлифбасы) Pidgin (West Africa) Јава дили Јап Јапонија жест дили Австралија жест дили Азәрбајҹан (латын әлифбасы) Алманија жест дили Алтај Америка жест дили Ангола жест дили Арҝентина жест дили Белиз креолу Боливија жест дили Бразилија жест дили Британија жест дили Венесуела жест дили Вјетнам Гваделупа креолу Гватемала жест дили Гренландија Данимарка Еквадор жест дили Замбија жест дили Зимбабве жест дили Индонезија Индонезија жест дили Исвеч Испанија жест дили Италија жест дили Камбоҹа Квебек жест дили Кенија жест дили Кирибати Колумбија жест дили Конго Конго жест дили Кореја жест дили Коста-Рика жест дили Куба жест дили Лаос Литва Маврики креолу Македонија Малави жест дили Малта Маршалл Маҹарыстан жест дили Мексика жест дили Мозамбик жест дили Мјанма Непал Ниас Нидерланд Никарагуа жест дили Ниуе Норвеч Палау Панама жест дили Парагвај жест дили Перу жест дили Полша жест дили Понапе Португалија жест дили Раратонга Румынија жест дили Салвадор жест дили Самоа Санҝир Сејшел креолу Словакија жест дили Соломон Адалары пиҹини Таити Тајван жест дили Тонга Тувалу Увеа Уелс Украјна Филиппин жест дили Финландија жест дили Фиҹи Франса жест дили Хмонг (ағ) Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме акха албан алман алур ами амһара аракуан аукан африкаанс ачоли ашағы алман ајмара аҹа баса (Камерун) батак (каро) батак (сималунгун) батак (тоба) бауле башгырд бенгал биак бикол бислама болгар булу варај венда волајта га газах газах (әрәб) ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гуарани гуахиро гуҹарат гырғыз дамара дајак (нгаҹу) дигорон дреһу дуала дхолуо еве едо ермәни ермәни (гәрб) есан естон ефик занде зулу ибан ибанаг ибинда ибо иврит илок инҝилис исланд исоко испан италјан кабовердиану кабре какчикел каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кипенде кирунди кисонге кисси кичуа (Имбабура) кичуа (Чимборасо) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш лаһу лингала лози ломве лувале луганда лунда макуа макуа-метто малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел мизо михе миштек (Ҝерреро) монгол море моту навахо нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве окпе олу конзо оромо осетин пангасинан папјаменто (Күрасао) полјак португал португал (португал) пәнҹаб ронга румын рунјанкоре рус рус жест дили руторо санго сапотек (Истм) сарамаккан свати себуан сена сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи таи жест дили тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал трук тсва тсонга тумбука түрк түркмән умбунду урду уруунд урһобо ујғур (кирил) ујғур (әрәб) фарс фин фон франсыз хорват чавакано чангана(Мозамбик) чех чибемба чилуба чинјанја читонга читонга (Зимбабве) читонга (Малави) чичева чокве чол чопи чуабо чуваш шона јао јапон јоруба јунан јунан жест дили ҝитонга ҝүрҹү Ҹәнуби Африка жест дили ҹола Һаити креолу Һиндистан жест дили Һондурас жест дили һауса һереро һилигајнон һинд һири-моту әрәб өзбәк өзбәк (латын)\nТӘЛИМ МӘГАЛӘСИ 10\nВәфтиз олунмағыма нә мане олур?\n«Филип вә мәмур суја ҝирдиләр, Филип ону вәфтиз етди» (ҺӘВ. 8:38).\nНӘҒМӘ 52 Сәнә мәхсусуг, еј Јеһова!\n1. Адәмлә Һәвва нәләри итирди вә бу, нә илә нәтиҹәләнди?\nСИЗҸӘ, нәјин јахшы, нәјин пис олдуғуна гәрар вермәјә кимин сәлаһијјәти чатыр? Адәмлә Һәвва хејирлә шәри билмә ағаҹынын мејвәсиндән јемәклә ачыг-ајдын ҝөстәрдиләр ки, Јеһоваја вә Онун нормаларына һөрмәт етмирләр. Онлар нәјин јахшы, нәјин пис олдуғуну өзләри мүәјјән етмәк гәрарына ҝәлдиләр (Јар. 3:22). Амма бу онлара баһа баша ҝәлди: Јеһова илә јахын мүнасибәтләрини итирдиләр вә әбәди јашамаг имканындан мәһрум олдулар. Үстәлик, ҝүнаһ вә өлүмү өвладларына өтүрдүләр (Ром. 5:12). Адәмлә Һәвванын гәрары әзаб-әзијјәтлә нәтиҹәләнди.\nИса Мәсиһә иман ҝәтирән һәбәшистанлы мәмур дәрһал вәфтиз олунмаг истәјир (2 вә 3-ҹү абзаслара бахын)\n2, 3. а) Һәбәшистанлы мәмур мүждәчи Филипин тәблиғинә неҹә һај верди? б) Вәфтиз һансы немәтләрә јол ачыр? Һансы суаллары арашдыраҹағыг?\n2 Ҝәлин Адәмлә Һәвва вә һәбәшистанлы мәмур арасындакы фәргә бахаг. Мүждәчи Филип мәмура тәблиғ едәндә о, неҹә һај верди? Мәмур Јеһованын вә Иса Мәсиһин онун үчүн етдикләринә ҝөрә о гәдәр миннәтдар иди ки, дәрһал вәфтиз олунду (Һәв. 8:34—38). Биз дә өзүмүзү Јеһоваја һәср едиб вәфтиз олунмагла ачыг-ајдын ҝөстәририк ки, Јеһованын вә Иса Мәсиһин бизим үчүн етдикләрини чох гијмәтләндиририк. Бунунла нәјин јахшы, нәјин пис олдуғуна гәрар вермәјә Онун сәлаһијјәти чатдығыны гәбул едир вә Она етибар етдијимизи ҝөстәририк.\n3 Јеһоваја ибадәт етмәјин ҝәтирдији немәтләр һагда бир дүшүнүн! Әввәла, Јеһова бизә Адәмлә Һәвванын итирдији һәр шеји, о ҹүмләдән әбәди јашамаг имканыны вериб. Иса Мәсиһә иман етмәјин сајәсиндә Јеһова ҝүнаһларымызы бағышлајыр вә бизә тәмиз виҹдан бәхш едир (Мәт. 20:28; Һәв. 10:43). Бундан әлавә, биз ҝөзәл ҝәләҹәјә үмид едән садиг инсанлара гошулуб Аллаһын аиләсинин үзвү олуруг (Јәһ. 10:14—16; Ром. 8:20, 21). Бу гәдәр немәтләрә бахмајараг, бәзиләри һәбәшистанлы мәмур кими давранмаға тәрәддүд едир. Онлара вәфтиз олмаға нә мане олур? Бу манеәләри неҹә ашмаг олар?\nВӘФТИЗ ОЛУНМАҒА НӘЛӘР МАНЕ ОЛУР?\nВәфтизә мане олан чәтинликләр\nӨзүнәинам һиссинин ашағы олмасы (4 вә 5-ҹи абзаслара бахын) *\n4, 5. Ејвери вә Һанна адлы ҝәнҹләрин һансы чәтинлији вар иди?\n4 Өзүнәинамсызлыг. Ејверинин валидејнләри Јеһованын Шаһидидир. Атасы гајғыкеш валидејн вә зәһмәткеш ағсаггал кими јахшы ад газаныб. Бунунла белә, Ејвери вәфтиз олмаға тәрәддүд едирди. Ҝөрәсән нијә? О дејир: «Горхурдум ки, атам кими мүвәффәгијјәтли олмајым». О һәмчинин ҝәләҹәкдә ала биләҹәји мәсулијјәтләрин өһдәсиндән ҝәлә билмәјәҹәјини дүшүнүрдү. Ејвери дејир: «Нараһат идим ки, бирдән мәнә дуа етмәк, мәрузә сөјләмәк вә ја тәблиғ групуна рәһбәрлик етмәји тапшырарлар».\n5 18 јашлы Һаннанын өзүнәинам һисси һәдсиз дәрәҹәдә ашағы иди. Јеһоваја хидмәт едән валидејнләрин әһатәсиндә бөјүмәсинә бахмајараг, Јеһованын нормаларына ујғун јашаја билмәјәҹәјини дүшүнүрдү. Нә үчүн? Һанна өзүнү олдугҹа дәјәрсиз һисс едирди. Бәзән о гәдәр пис олурду ки, өзүнә хәтәр јетирирди. Бу исә онун вәзијјәтини даһа да ағырлашдырырды. О дејир: «Өзүмә хәтәр јетирдијими индијә кими һеч кимә, һәтта валидејнләримә дә демәмишәм. Дүшүнүрдүм ки, Јеһова етдикләримә ҝөрә һеч вахт мәним кимисинин Она хидмәт етмәсини истәмәз».\nДост-танышларын тәсири (6-ҹы абзаса бахын) *\n6. Ванессанын вәфтизинә нә мане олурду?\n6 Дост-танышларын тәсири. 22 јашлы Ванесса дејир: «Он илә јахын иди таныдығым чох јахшы бир рәфигәм вар иди». Лакин Ванессанын рәфигәси һәгигәтлә марагланмырды вә вәфтизлә бағлы мәгсәдинә чатмагда она дәстәк олмурду. Бу, Ванессаја пис тәсир едирди. О дејир: «Дост тапмаг мәним үчүн чох чәтиндир вә горхурдум ки, достлуғумуза сон гојсам, бир дә һеч вахт јахын рәфигәм олмајаҹаг».\nСәһвә јол вермәк горхусу (7-ҹи абзаса бахын) *\n7. Макајла адлы ҝәнҹ гызын һансы горхусу вар иди вә нәјә ҝөрә?\n7 Ҹидди сәһв етмәк горхусу. Гардашы јығынҹагдан кәнар едиләндә Макајланын беш јашы вар иди. Бөјүдүкҹә Макајла гардашынын давранышларынын валидејнләринә неҹә үрәк ағрысы вердијини ҝөрүрдү. О дејир: «Горхурдум ки, вәфтиз олунсам, сәһв едиб јығынҹагдан кәнар олунарам вә валидејнләримин дәрдинә дәрд гатарам».\nМүгавимәтлә үзләшмәк горхусу (8-ҹи абзаса бахын) *\n8. Мајлз адлы ҝәнҹ нәдән горхурду?\n8 Мүгавимәтлә үзләшмәк горхусу. Мајлзын атасы вә өҝеј анасы Јеһоваја хидмәт едир. Доғма анасы исә Јеһованын Шаһиди дејил. О дејир: «18 ил анамла јашамышам вә вәфтиз олунмаг истәдијими она демәјә горхмушам. Атам Јеһованын Шаһиди оланда анамын неҹә мүнасибәт ҝөстәрдијини ҝөрмүшдүм. Она ҝөрә дә мәнә әнҝәл чыхараҹағындан горхурдум».\nМАНЕӘЛӘРИ АШМАҒЫН ЈОЛЛАРЫ\n9. Јеһованын сәбри вә мәһәббәти барәдә өјрәнмәк инсана неҹә тәсир едир?\n9 Адәмлә Һәвванын Јеһоваја ибадәт етмәк истәмәмәсинә сәбәб Она дәрин мәһәббәт јетишдирмәмәләри иди. Буна бахмајараг, Јеһова онлара узун өмүр сүрүб оғул-ушаг саһиби олмаға вә өвладларыны өз истәдикләри кими тәрбијә етмәјә изин верди. Лакин чох кечмәмиш Адәмлә Һәвванын Јеһовадан асылы олмамаг гәрарынын нә гәдәр бөјүк ағылсызлыг олдуғу бәлли олду. Онларын бөјүк оғлу ҝүнаһсыз гардашыны гәтлә јетирди вә ҝет-ҝедә зоракылыг, худбинлик бәшәр аиләси үзәриндә һөкм сүрмәјә башлады (Јар. 4:8; 6:11—13). Бунунла белә, Јеһованын Адәмлә Һәвванын өвладлары арасындан Она хидмәт етмәк истәјәнләри хилас етмәк үчүн бир тәдбири вар иди (Јәһ. 6:38—40, 57, 58). Јеһованын нә гәдәр сәбирли вә мәһәббәтли олдуғу һагда өјрәндикҹә Она севҝиниз дә бир о гәдәр артаҹаг. Онда Адәмлә Һәвванын јолу илә ҝетмәјиб, өзүнүзү Јеһоваја һәср етмәк истәјәҹәксиниз.\nБу манеәләри ашмағын јоллары\n(9 вә 10-ҹу абзаслара бахын) *\n10. Зәбур 19:7 ајәси үзәриндә дүшүнмәк Јеһоваја хидмәтдә сизә неҹә көмәк едә биләр?\n10 Јеһованы јахындан танымаға давам един. Јеһованы даһа јахындан таныдыгҹа Она хидмәт едә биләҹәјинизә әминлијиниз артаҹаг. Јухарыда ады чәкилән Ејвери дејир: «Зәбур 19:7 ајәсиндәки вәд һагда охујуб үзәриндә дүшүнмәјин сајәсиндә өзүнәинам һиссим јаранды». (Ајәни охујун.) Јеһованын бу вәдини неҹә јеринә јетирдијини ҝөрәндә Ејверинин Она мәһәббәти даһа да артды. Аллаһа мәһәббәт өзүнәинам һиссини артырмагла јанашы, Онун бәјәнмәдији ишләрдән узаг дурмаға вә истәјини јеринә јетирмәјә көмәк едир. Јухарыда һаггында данышдығымыз Һанна дејир: «Мүгәддәс Китабы охумағын вә мүталиәнин сајәсиндә анладым ки, өзүмә хәтәр јетирәндә Јеһованы инҹидирәм» (1 Бут. 5:7). Һанна Јеһованын сөзүнүн иҹрачысы олду (Јаг. 1:22). Бәс бу, һансы нәтиҹәни верди? О дејир: «Јеһоваја итаәт етмәјин фајдасыны ҝөрдүкҹә Она мәһәббәтим артды. Инди әминәм ки, көмәјә еһтијаҹ дујдуғум истәнилән мәгамда Јеһова мәнә јол ҝөстәрәҹәк». Һанна өзүнә хәтәр јетирмәк мејлинә үстүн ҝәлди вә һәјатыны Јеһоваја һәср едиб вәфтиз олунду.\n(11-ҹи абзаса бахын) *\n11. Ванесса јахшы достлар газанмаг үчүн нә едиб вә биз бундан нә өјрәнирик?\n11 Дост сечиминдә һикмәтли олун. Јухарыда ады чәкилән Ванесса сонда баша дүшүр ки, рәфигәси онун Јеһоваја хидмәт етмәсинә мане олур. Одур ки, онунла мүнасибәтләринә сон гојур. Ејни заманда, јығынҹагда өзүнә јени достлар газанмаг үчүн әлиндән ҝәләни едир. Ванесса Нуһ пејғәмбәрлә аиләсинин гојдуғу нүмунәдән чох шеј өјрәндијини дејир: «Онлар Јеһованы севмәјән инсанларын ичәрисиндә јашајырдылар, бунунла белә, өз араларында ҝөзәл мүнасибәтләри вар иди». Вәфтиз олунандан сонра Ванесса өнҹүл хидмәтинә башлады. О дејир: «Бунун сајәсиндә тәк өз јығынҹағымыздан јох, башга јығынҹаглардан да достларым вар». Сиз дә Јеһованын һәвалә етдији ишдә мүмкүн гәдәр фәал олмагла јахшы достлар газана биләрсиниз (Мәт. 24:14).\n(12–15 абзаслара бахын) *\n12. Адәмлә Һәввада һансы горху јох иди вә бу, нәјә ҝәтириб чыхарды?\n12 Горхуја дүзҝүн јанашын. Бәзи шејләрдән горхмағымыз јахшыдыр. Мисал үчүн, биздә Јеһованы наразы салмаг горхусу олмалыдыр (Зәб. 111:10). Адәмлә Һәввада Аллаһ хофу олсајды, Она үсјан етмәздиләр. Әфсус ки, онлар Аллаһын гануну поздулар. Бундан сонра онларын ҝөзләри ачылды, јәни ҝүнаһлы олдугларыны дәрк етдиләр. Онлар өвладларына да ҝүнаһ вә өлүмдән башга һеч нә өтүрә билмәдиләр. Аллаһын ганунуну поздугларынын фәргинә варандан сонра чылпаг олдугларына ҝөрә утанмаға башладылар вә ајыб јерләрини ҝизләтдиләр (Јар. 3:7, 21).\n13, 14. а) 1 Бутрус 3:21 ајәсинә әсасән, нә үчүн өлүмдән һәдсиз дәрәҹәдә горхмамалыјыг? б) Јеһованы севмәк үчүн һансы сәбәбләримиз вар?\n13 Аллаһ хофунун олмасы лабүд олса да, өлүмдән һәдсиз дәрәҹәдә горхмамалыјыг. Јеһова әбәди јашамағымыз үчүн јол ачыб. Ҝүнаһ ишләјән шәхс сәмими-гәлбдән төвбә едирсә, Јеһова онун ҝүнаһындан кечир. О бизи Оғлунун фидјә гурбанлығына иманымыз әсасында бағышлајыр. Фидјәјә иманымызы ҝөстәрмәјин әсас јолу исә өзүмүзү Јеһоваја һәср едиб вәфтиз олунмагдыр. (1 Бутрус 3:21 ајәсини охујун.)\n14 Јеһованы севмәјимиз үчүн чохлу сәбәбләримиз вар. О бизә һәр ҝүн ҝөзәл немәтләр бәхш етмәклә јанашы, Өзү вә нијјәти һагда һәгигәти өјрәдир (Јәһ. 8:31, 32). Бизә јол ҝөстәрмәк вә дәстәк олмаг үчүн мәсиһи јығынҹағы тәсис едиб. Буҝүнкү чәтинликләрә дөзмәјимизә көмәк едир, ҝәләҹәкдә исә мүкәммәл шәраитдә әбәди јашамаг вәди верир (Зәб. 68:19; Вәһј 21:3, 4). Мәһәббәтиндән долајы уғрумузда етдикләри барәдә дүшүнәндә Она дујдуғумуз севҝи даһа да артыр. Бу севҝи сајәсиндә биз дүзҝүн горху һиссинә саһиб олуруг, јәни бүтүн гәлбимизлә севдијимиз Аллаһы кәдәрләндирмәјә горхуруг.\n15. Макајла сәһв етмәк горхусуна неҹә үстүн ҝәлди?\n15 Јухарыда ады чәкилән Макајла Јеһованын нә гәдәр бағышлајан олдуғуну дәрк етмәси сајәсиндә сәһвә јол вермәк горхусуна үстүн ҝәлди. О дејир: «Анладым ки, һамымыз гејри-камилик вә сәһвләримиз олаҹаг. Ону да баша дүшдүм ки, Јеһова бизи севир вә фидјә гурбанлығы әсасында бағышлајыр». Макајла Јеһоваја мәһәббәтдән ирәли ҝәләрәк өзүнү Она һәср едиб вәфтиз олунду.\n(16-ҹы абзаса бахын) *\n16. Мајлз мүгавимәтлә үзләшмәк горхусуну неҹә јенди?\n16 Анасынын вәфтиз олунмаг гәрарына гаршы чыхаҹағындан горхан Мајлз рајон нәзарәтчиси илә мәсләһәтләшир. О дејир: «Мәним кими, онун да анасы Јеһованын Шаһиди дејил. О мәни баша салды ки, вәфтизлә бағлы гәрары атамын тәкиди илә јох, өз истәјимлә вердијими анама изаһ едим». Мајлзын анасы онун гәрарыны һеч дә јахшы гаршыламады. Ахырда еви тәрк етмәк мәҹбуријјәтиндә галса да, Мајлз гәрарындан дөнмәди. О дејир: «Јеһованын мәндән өтрү нәләр етдијини өјрәнмәк үрәјими риггәтә ҝәтирди. Иса Мәсиһин фидјә гурбанлығы һагда дәриндән дүшүндүкҹә Јеһованын мәни нә гәдәр чох севдијини анладым. Беләҹә, өзүмү Јеһоваја һәср едиб вәфтиз олунмаг гәрарына ҝәлдим».\nБиздән өтрү етдикләринә ҝөрә Јеһоваја миннәтдарлығымызы билдирмәк имканымыз вар (17-ҹи абзаса бахын)\n17. Бизим һансы имканымыз вар?\n17 Һәвва Әдән бағындакы ағаҹын мејвәсиндән јејәрәк Јеһовадан үз дөндәрди. Адәм арвадыны дәстәкләмәклә Јеһованын бүтүн јахшылыгларынын гаршылығында нашүкүрлүк етди. Һәр биримизин Адәмлә Һәвва кими олмадығымызы, Јеһованын бизим үчүн етдикләрини гијмәтләндирдијимизи ҝөстәрмәк имканы вар. Вәфтиз олунмагла Јеһоваја ҝөстәририк ки, бизим үчүн нәјин јахшы, нәјин пис олдуғуна гәрар вермәјә Онун сәлаһијјәти чатдығыны гәбул едирик. Бунунла сәмави Атамызы севдијимизи, Она етибар етдијимизи сүбут едирик.\n18. Јеһоваја хидмәтдә мүвәффәгијјәт газанмаг үчүн нә едә биләрсиниз?\n18 Вәфтиздән сонра да һәр ҝүнүмүзү өз истәдијимиз кими јох, Јеһованын истәдији кими јашамалыјыг. Милјонларла инсан бу ҹүр јашајыр. Сиз дә онларын сырасына гошула биләрсиниз. Бунун үчүн Аллаһын Кәламынын дәринлијинә вармаға, баҹы-гардашларла мүнтәзәм үнсијјәтдә олмаға вә мәһәббәтли Аллаһ һагда өјрәндикләринизи башгаларына данышмаға давам един (Ибр. 10:24, 25). Гәрар гәбул едәндә Јеһованын Кәламы вә тәшкилаты васитәсилә вердији ҝөстәришләрә гулаг асын (Әшј. 30:21). Онда һәр ишиниздә уғур газанаҹагсыныз! (Мәс. 16:3, 20).\n19. Нә барәдә даим дүшүнмәлијик вә нә үчүн?\n19 Јеһованын ҝөстәрдији јолла ҝетмәјин фајдалары барәдә даим дүшүндүкҹә Она вә гојдуғу гајда-ганунлара мәһәббәтиниз артаҹаг. Онда Шејтанын һеч бир тәклифи сизин Јеһоваја хидмәт етмәјинизә мане ола билмәјәҹәк. Һәтта мин ил дә кечсә, вәфтиз олунмаг гәрарынызын ән дүзҝүн гәрар олдуғуна әмин олаҹагсыныз!\nВәфтиз олунмагла нә әлдә едирик?\nБәзиләри һансы чәтинликләрлә үзләшир?\nЈеһоваја хидмәтимизи неҹә уғурлу едә биләрик?\nНӘҒМӘ 28 Јеһованын досту олаг\n^ абз. 5 Инсанын һәјатда верә биләҹәји ән мүһүм гәрар вәфтизлә бағлы вердији гәрардыр. Нәјә ҝөрә? Мәгаләдә бунун сәбәби арашдырылыр. Һәмчинин вәфтиз олунмаға мане олан әнҝәлләри ашмағын јоллары ҝөстәрилир.\n^ абз. 56 ШӘКИЛИН ИЗАҺЫ. Өзүнәинамсызлыг. Ҝәнҹ оғлан шәрһ вермәјә чәкинир.\n^ абз. 58 ШӘКИЛИН ИЗАҺЫ. Достлар. Ҝәнҹ мәсиһи она пис тәсир едән рәфигәси илә јол ҝедәркән диндашларыны ҝөрүб сыхылыр.\n^ абз. 60 ШӘКИЛИН ИЗАҺЫ. Мүвәффәгијјәтсизлик. Гардашынын јығынҹагдан кәнар олунуб еви тәрк етдијини ҝөрән ҝәнҹ гыз бир ҝүн онун кими давранаҹағына ҝөрә нараһат олур.\n^ абз. 62 ШӘКИЛИН ИЗАҺЫ. Мүгавимәт. Ҝәнҹ оғлан иманда олмајан анасынын јанында дуа етмәјә чәкинир.\n^ абз. 65 ШӘКИЛИН ИЗАҺЫ. Өзүнәинамсызлыг. Ҝәнҹ гардаш бунун өһдәсиндән ҝәлмәк үчүн фәрди мүталиәјә даһа чох вахт ајырыр.\n^ абз. 67 ШӘКИЛИН ИЗАҺЫ. Достлар. Ҝәнҹ гыз Јеһованын Шаһиди олмасы илә фәхр етмәји өјрәнир.\n^ абз. 69 ШӘКИЛИН ИЗАҺЫ. Мүвәффәгијјәтсизлик. Ҝәнҹ гыз Јеһова илә мүнасибәтләрини мөһкәмләндириб вәфтиз олунур.\n^ абз. 71 ШӘКИЛИН ИЗАҺЫ. Мүгавимәт. Ҝәнҹ оғлан иманда олмајан анасына ҹәсарәтлә өз етигадыны изаһ едир.\nЈеһованын сәсинә гулаг асын\nБир-биримизин дәрдинә шәрик олаг\nТәблиғ етдијимиз инсанлара шәфгәт ҝөстәрәк\nЈахшылыг. Она неҹә јијәләнмәли?\n«Амин» сөзүнүз Јеһова үчүн өнәмлидир\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Март 2019\nҜӨЗӘТЧИ ГҮЛЛӘСИ (ТӘЛИМ НӘШРИ) Март 2019


Q=16	C=8	SS=4	LS=4	PS=8	DC=0	LC=0	SD=0	BS=1	G0=22	G1=17	G2=10	DLID=az_RU	BODY=Филиппилиләрә 4 | Онлајн Мүгәддәс Китаб | Јени дүнја тәрҹүмәси\nБирлик, севинҹ вә дүзҝүн фикирләр (1—9)\nҺеч нәјә ҝөрә нараһат олмајын (6, 7)\nФилиппилиләрә бәхшишләринә ҝөрә тәшәккүр (10—20)\n4 Һәсрәтини чәкдијим, истәкли гардашларым, мәним фәрәһим вә башымын таҹы.+ Мәним әзизләрим, Рәббимизин јолунда бах белә мәтин олмалысыныз.+ 2 Еводијаја вә Синтихијә төвсијә едирәм ки, Рәббә хидмәтдә һәмфикир олсунлар.+ 3 Бәли, еј мәним садиг әмәкдашым, сәндән дә хаһиш едирәм ки, бу гадынлара көмәклик ҝөстәрәсән. Онлар Клемент вә адлары һәјат китабына јазылмыш диҝәр әмәкдашларымла бәрабәр мүждә уғрунда мәнимлә чијин-чијинә мүбаризә апарыблар.+ 4 Рәббә хидмәтдә һәмишә севинин. Бир дә дејирәм, севинин!+ 5 Гој һамы сизи дәрракәли*+ адам кими танысын. Рәбб јахындыр. 6 Һеч нәјә ҝөрә нараһат олмајын.+ Һәр мәсәлә барәдә диләјинизи дуа вә јалварышла, шүкр едә-едә Аллаһа билдирин.+ 7 Онда Аллаһын һәр бир ағылдан үстүн олан сүлһү+ үрәјинизи+ вә фикирләринизи Мәсиһ Иса васитәсилә горујаҹаг. 8 Нәһајәт, гардашларым, доғру, ваҹиб, салеһ, пак, севилмәли, шәрәфли, нәҹиб, тәрифәлајиг нә варса, бунлар һагда дүшүнүн.+ 9 Мәндән өјрәндијиниз, гәбул етдијиниз, мәндән ешитдијиниз вә ҝөрдүјүнүз шејләрә әмәл един.+ Онда сүлһ Аллаһы сизинлә олаҹаг. 10 Рәббин бир хидмәтчиси кими чох севинирәм ки, нәһајәт, мәним һаггымда јенидән дүшүнмәјә башламысыныз.+ Әлбәттә, әввәлләр дә дүшүнүрдүнүз, амма буну ҝөстәрмәјә имканыныз јох иди. 11 Елә билмәјин ки, буну корлуг чәкдијим үчүн дејирәм, ахы мән һәр бир шәраитдә нәјим варса, она гане олмағы өјрәнмишәм.+ 12 Мән касыбчылығын+ да, фираванлығын да нә олдуғуну билирәм. Истәр тох, истәр аҹ олум, истәр боллуг ичиндә, истәр еһтијаҹ ичиндә олум, һәр шејдә, һәр шәраитдә разы галмағын сиррини өјрәнмишәм. 13 Чүнки мәнә гүввәт верәнин сајәсиндә һәр шејә ҝүҹүм чатыр.+ 14 Бунунла белә, сағ олун ки, пис ҝүнүмдә мәнә көмәк етдиниз. 15 Еј филиппилиләр, ахы буну да билирсиниз ки, сиз мүждәни тәзә-тәзә өјрәнәндә, мән Македонијадан чыхдығым вахт сиздән башга һеч бир јығынҹаг нә мәнә көмәк етди, нә дә мәндән көмәк алды.+ 16 Мән Салоникидә оланда сиз еһтијаҹларым үчүн дүз ики дәфә мәнә јардым ҝөндәрдиниз. 17 Елә билмәјин ки, мән бәхшиш умурам, хејр, мән сиздә сизә даһа чох газанҹ ҝәтирәҹәк бәһрәләр ҝөрмәк истәјирәм. 18 Мәнә нә лазымдырса һәр шејим вар, лап артыгламасы илә. Бәли, Епафродитлә+ ҝөндәрдијиниз бәхшишләри аландан сонра һеч нәдән корлуг чәкмирәм. Бунлар хош әтир,+ Аллаһа хош ҝедән, Она мәгбул олан гурбанлардыр. 19 Бунун әвәзиндә мөһтәшәм сәрвәт саһиби олан Аллаһым Мәсиһ Иса васитәсилә бүтүн еһтијаҹларынызы там тәмин едәҹәк.+ 20 Атамыза вә Аллаһымыза әбәдијјәт боју алгыш олсун! Амин. 21 Мәсиһ Иса илә вәһдәтдә олан һәр бир мүгәддәсә мәним саламларымы чатдырын. Јанымдакы гардашлар да сизә салам ҝөндәрирләр. 22 Бүтүн мүгәддәсләр, хүсусән дә Сезарын ев әһли+ сизә салам дејир. 23 Гој Ағамыз Иса Мәсиһин лүтфү дүзҝүн әһвали-руһијјәдә олан сизләрә јар олсун.\n^ Һәрфән: ҝүзәштә ҝедән.


Q=3	C=0	SS=0	LS=1	PS=0	DC=0	LC=0	SD=0	BS=1	G0=91	G1=75	G2=40	DLID=az_RU	BODY=Иманыныза шәрик олмајан гоһумларын үрәјинә јол тапын | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Конго Литва Македонија Малта Непал Нидерланд Норвеч Таити Увеа Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју кинјаруанда кирунди кореја коса крио куангали куанјама латыш лингала лози лувале луганда лунда малагаси малај малајалам маратһ мајја маҹар нгабар ндебеле ндонга нзема нјанека оромо осетин пангасинан папјаменто (Аруба) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар тви телугу тигре тсонга тумбука түрк урду фарс фин франсыз хорват чех чибемба чилуба читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«ЕВИНӘ, гоһумларынын јанына ҝет вә Јеһованын сәнин үчүн етдији һәр шеји, сәнә неҹә мәрһәмәт ҝөстәрдијини онлара даныш». Бу сөзләри Иса Мәсиһ онун давамчысы олмаг истәјән бир нәфәрә, еһтимал ки, Гадара јахынлығында, Галилеја ҝөлүнүн ҹәнуб-шәргиндә оларкән демишди. Исанын сөзләри ҝөстәрир ки, о, инсана хас олан бир ҹәһәти — мараглы вә ваҹиб мәсәләләри өз гоһумлары илә бөлүшмәк истәјини јахшы баша дүшүрдү (Марк 5:19).\nБу ҝүн дә инсанларда бу хүсусијјәтә тез-тез раст ҝәлинир, бәзи мәдәнијјәтләрдә исә бу, өзүнү даһа габарыг шәкилдә бүрузә верир. Адәтән, инсан Јеһова Аллаһа хидмәт етмәјә башлајанда о, јени иманыны гоһумлары илә бөлүшмәк истәјир. Бәс о, буну неҹә етмәлидир? О, башга динә мәнсуб олан вә ја диндән узаг олан гоһумларынын үрәјинә неҹә јол тапа биләр? Мүгәддәс Китабда буна даир фајдалы вә практики мәсләһәт вар.\n«БИЗ МӘСИҺИ ТАПМЫШЫГ»\nБиринҹи әсрдә Исанын Мәсиһ олдуғуну илк анлајан кәсләрдән бири Андреас олмушдур. Бәс о, бу мәлуматы дәрһал киминлә бөлүшдү? «О, [Андреас] илк нөвбәдә гардашы Шимону тапды вә деди: “Биз Мәсиһи тапмышыг” (“Мәсиһ” мәсһ едилмиш демәкдир.)». Андреас Петери Исанын јанына апарараг она Исанын шаҝирди олмаг имканы јаратды (Јәһ. 1:35—42).\nБундан тәхминән алты ил сонра Петер Јаффада оланда Гејсәријәнин шималында јашајан јүзбашы Корнилинин евинә дәвәт олунду. Петер ҝәләндә һәмин евдә кимләр вар иди? «Корнили бүтүн гоһум-әгрәбасыны вә јахын достларыны евинә јығыб [Петерлә әмәкдашларынын] јолуну ҝөзләјирди». Бунунла Корнили гоһум-әгрәбасына Петерә гулаг асмаг вә ешитдикләринә әсасән гәрар вермәк үчүн шәраит јаратмышды (Һәв. иш. 10:22—33).\nБәс Андреас вә Корнилинин гоһумлары үчүн етдикләриндән нә өјрәнирик?\nНә Андреас, нә дә Корнили әлини-әлинин үстүнә гојуб отурмады. Андреас Петери Иса илә шәхсән өзү таныш етди. Еләҹә дә Корнили гоһумларынын Петерә гулаг асмасы үчүн тәдбир ҝөрдү. Амма онлардан һеч бири Исанын давамчысы олмалары үчүн гоһумларына нә тәзјиг ҝөстәрдиләр, нә дә һијлә ишләтдиләр. Бундан һансы нәтиҹәни чыхармаг олар? Јахшы олар ки, биз дә онлар кими давранаг. Биз гоһумларымызла бәзи фикирләри бөлүшә, онлары Мүгәддәс Китаб һәгигәтләри вә һәмиманлыларымызла таныш едә биләрик. Бунунла белә, биз онларын сечим азадлығына һөрмәт едир вә зәһләтөкәнлик етмирик. Гоһумларымыза көмәк етмәјин үсулуну Алманијада јашајан бир әр-арвадын, Јурген вә Петранын нүмунәсиндән ҝөрә биләрик.\nПетра Јеһованын Шаһидләри илә Мүгәддәс Китабы өјрәнмәјә башлады вә бир гәдәр сонра вәфтиз олунду. Онун әри Јурген забит иди. Башланғыҹда арвадынын гәрары Јургенин хошуна ҝәлмәмишди. Лакин вахт кечдикҹә, о баша дүшдү ки, Шаһидләр Мүгәддәс Китаб һәгигәтини тәблиғ едирләр. О да һәјатыны Јеһоваја һәср етди вә инди јығынҹагда ағсаггал кими хидмәт едир. Ҝөрәк гардаш иманымыза шәрик олмајан гоһумларын үрәјинә јол тапмагла бағлы һансы мәсләһәти верир.\nЈурген бөлүшүр: «Биз гоһумларымызы мәҹбур етмәмәли вә руһани мөвзуларла бездирмәмәлијик. Бу, онларын өз мөвгеләриндә даһа да гәти галмаларына ҝәтириб чыхара биләр. Анҹаг јахшы олар ки, биз мәлуматы нәзакәтлә вә аз-аз верәк. Гоһумларымызы һәмјашыдлары вә ејни мараг даирәләри олан гардашларла таныш етмәк дә пис олмазды. Бу, арадакы учуруму бир көрпү кими бирләшдирә биләр».\n«Биз гоһумларымызы мәҹбур етмәмәли вә руһани мөвзуларла бездирмәмәлијик» (Јурген).\nҺәм һәвари Петер, һәм дә Корнилинин гоһумлары Мүгәддәс Китабын хәбәринә дәрһал һај вердиләр. Анҹаг биринҹи әсрдә һәгигәтлә таныш олан бәзиләринә гәрар вермәк үчүн даһа чох вахт лазым ҝәлмишди.\nИСАНЫН ГАРДАШЛАРЫНЫН ҺӘГИГӘТӘ ҜӘЛМӘСИ\nИсанын тәблиғини ешидән бәзи гоһумлары она иман ҝәтирмишдиләр. Буна Исанын халасы Шаломитин оғуллары Јагуб вә Јәһјаны мисал чәкмәк олар. Ола билсин, Шаломит «онларын [Иса вә һәвариләринин] гуллуғунда дуруб, нәләри вардыса, онларла [бөлүшән]» гадынлардан бири иди (Лука 8:1—3).\nАнҹаг Исанын аилә үзвләри она дәрһал иман ҝәтирмәдиләр. Мәсәлән, бир дәфә, Исанын вәфтизиндән тәхминән бир ил сонра, издиһам ону динләмәк үчүн бир евә топлашмышды. Анҹаг «Исанын гоһумлары онун ишләри барәсиндә ешидәндә: “О, ағлыны итириб”, — дејәрәк ону апармаг үчүн ҝәлдиләр». Бир вахт сонра өҝеј гардашлары Исанын сәјаһәт планлары һагда ағзындан сөз алмаг истәјәндә о, онлара конкрет ҹаваб вермәди. Чүнки «әслиндә Исанын гардашлары она инанмырдылар» (Марк 3:21; Јәһ. 7:5).\nИсанын гоһумлары илә рәфтарындан нә өјрәнирик? Бәзиләри онун ағлыны итирдијини десәләр дә, о инҹимәди. Һәтта өлүб дириләндән сонра да Иса өҝеј гардашы Јагуба ҝөрүнмәклә гоһумларыны руһландырмаға давам етди. Ҝөрүнүр, Исаны ҝөрмәк онун Мәсиһ олдуғуна тәкҹә Јагубун јох, диҝәр өҝеј гардашларынын да әминлијини мөһкәмләндирди. Беләликлә, онлар да Јерусәлимдә јухары мәртәбәјә топлашмыш һәвариләрин вә диҝәрләринин арасында идиләр вә чох еһтимал ки, мүгәддәс руһ онларын да үзәринә төкүлмүшдү. Бир гәдәр сонра Јагуба вә Исанын диҝәр өҝеј гардашы Јәһудаја шәрәфли ишләр һәвалә едилди (Һәв. иш. 1:12—14; 2:1—4; 1 Кор. 15:7).\nБӘЗИЛӘРИНӘ ДАҺА ЧОХ ВАХТ ЛАЗЫМДЫР\n«Јахшы нәтиҹә әлдә етмәк үчүн ҝәрәк сәбир, сәбир, јенә дә сәбир ҝөстәрәсән» (Росвита).\nБиринҹи әсрдә олдуғу кими, бу ҝүн дә һәјат јолуна гәдәм гојмаг үчүн бәзи гоһумлара хејли вахт лазым ҝәлир. Мәсәлән, ҝөтүрәк Росвитанын нүмунәсини. 1978-ҹи илдә әри Јеһованын Шаһиди кими вәфтиз олан заман о, фәал католик иди. Өз етигадына бағлы олан бу гадын әввәлҹә әринә гаршы чыхды. Лакин илләр әрзиндә онун мүнасибәти дәјишди вә Шаһидләрин өјрәтдикләринин һәгигәт олдуғуну анлады. 2003-ҹү илдә исә о вәфтиз олду. Онун фикрини дәјишмәсинә нә сәбәб олду? Росвитанын она гаршы чыхдығыны ҝөрән әри әсәбиләшмәк әвәзинә, онун өз фикрини дәјишмәсинә имкан верди. Росвита мәсләһәт ҝөрүр: «Јахшы нәтиҹә әлдә етмәк үчүн ҝәрәк сәбир, сәбир, јенә дә сәбир ҝөстәрәсән».\nМоника 1974-ҹү илдә, ики оғлу исә тәхминән он ил сонра вәфтиз олду. Әри Һанс онларын иманына һеч вахт гаршы чыхмаса да, о, узун илләр сонра, 2006-ҹы илдә вәфтиз олду. Кечмишә нәзәр салараг аилә белә бир мәсләһәт ҝөрүр: «Јеһоваја сәдагәти горумаг, еләҹә дә иман мәсәләсиндә бир аддым белә ҝери чәкилмәмәк лазымдыр». Сөзсүз, онларын Һансы һәмишә севәҹәкләринә әмин етмәләри дә ваҹиб иди. Вә онлар аилә башчыларынын онларын иманыны гәбул едәҹәкләринә бир ан белә үмидләрини итирмәдиләр.\nҺӘГИГӘТ СУЈУ ВАСИТӘСИЛӘ ТӘРАВӘТЛӘНДИРИН\nБир дәфә Иса һәгигәт хәбәрини әбәди һәјат бәхш едән суја бәнзәтмишди (Јәһ. 4:13, 14). Биз истәјирик ки, гоһумларымыз сәрин вә ҝөз јашы кими тәмиз һәгигәт сујуну ичиб тәравәтләнсинләр. Тәбии ки, дәгигәбашы һәддән артыг су вериб онлары боғмаг истәмәздик. Онларын тәравәтләнмәси вә ја боғулмасы бизим онлара һәгигәти неҹә изаһ етмәјимиздән асылыдыр. Мүгәддәс Китабда дејилир ки, «салеһ инсан ҹаваб вермәздән әввәл гәлбиндә дүшүнәр» вә «һикмәтлинин үрәји дилинә тәрбијә верир, ағзындакы мүдрик сөзләри артыг едир». Биз бу мәсләһәти неҹә тәтбиг едә биләрик? (Сүл. мәс. 15:28; 16:23).\nҺәр бир гадын истәјир ки, өз иманыны әри илә бөлүшсүн. Әҝәр гадын «ҹаваб вермәздән әввәл гәлбиндә дүшүнәр»сә, онда о, сөзләрини диггәтлә сечәҹәк вә нә ҝәлди демәјәҹәк. О, өзүндән разы вә ја дикбаш олмамалыдыр. Онун дүшүнүлмүш сөзләри тәравәт ҝәтирә вә сүлһә јол ача биләр. Мәсәлән, әр нә заман динҹәлир вә онунла нә заман үнсијјәтә ҝирмәк раһатдыр? Һансы мөвзулар һаггында данышмағы вә охумағы хошлајыр? Ону нә марагландырыр: елм, сијасәт, јохса идман? Бәс гадын әринин һиссләринә вә фикирләринә һөрмәт етмәклә јанашы, онда Мүгәддәс Китаба неҹә мараг ојада биләр? Бу мәгамларын үзәриндә дүшүнмәк гадына сөзләриндә вә һәрәкәтиндә мүдрик олмаға көмәк едәҹәк.\nҺәлә мәсиһчи олмајан аилә үзвүнүн үрәјинә јол тапмаг садәҹә иманымызы она аз-аз баша салмаг демәк дејил. Сөзләримизлә әмәлләримиз үст-үстә дүшмәлидир.\nЈухарыда һаггында бәһс олунан Јурген изаһ едир: «Мүгәддәс Китаб принсипләрини һәр ҝүн тәтбиг етмәк һәтта бизә гулаг асмаг истәмәјән гоһумун мараг ҝөстәрмәси үчүн олдугҹа еффектив үсулдур». Арвадындан тәхминән 30 ил сонра вәфтиз олмуш Һанс ејни фикирдәдир: «Нүмунәви мәсиһчи давранышы олдугҹа ваҹибдир, чүнки гоһумлар һәгигәтин бизим һәјатымыза мүсбәт тәсир етдијинә диггәт јетирирләр». Јәгин гоһумларымыз иманымызын бизи мәнфи вә ја хошаҝәлмәз сәмтә јох, мүсбәт сәмтә дәјишәрәк башгаларындан фәргләндирдијини ҝөрүрләр.\n«Нүмунәви мәсиһчи давранышы олдугҹа ваҹибдир, чүнки гоһумлар һәгигәтин бизим һәјатымыза мүсбәт тәсир етдијинә диггәт јетирирләр» (Һанс).\nҺәвари Петер әрләри иманларына шәрик олмајан гадынлара дәјәрли бир мәсләһәт вермишди: «Әрләринизә табе олун ки, Аллаһын сөзүнә итаәт етмәјән әрләриниз сизин исмәтли јашајышынызы вә дәрин һөрмәтинизи ҝөрүб, давранышынызла сөзсүз фәтһ едилсинләр. Өзүнүзү јалныз заһири шејләрлә: мүхтәлиф сач дүзүмләри, гызыл зинәт әшјалары вә ја дәбдәбәли либасларла бәзәмәјин. Гој бәзәјиниз Аллаһын ҝөзүндә чох гијмәтли олан сакит вә һәлим овгатын чүрүмәјән либасыны ҝејмиш дахили аләминиз олсун» (1 Пет. 3:1—4).\nПетер јазмышды ки, әр өз арвадынын нүмунәви давранышы сајәсиндә һәгигәтә ҝәлә биләр. Криста адлы бир баҹы Мүгәддәс Китабын бу принсипини јадда сахлајараг 1972-ҹи илдә вәфтиз олдуғу андан бәри өз давранышы илә әринин үрәјинә јол тапмаға чалышыр. Онун әри бир вахтлар Шаһидләрлә Мүгәддәс Китабы арашдырмаға башласа да, һәлә дә һәгигәтдә дејил. О, һәрдәнбир јығынҹаг ҝөрүшләриндә иштирак едир вә јығынҹаг үзвләри илә мүнасибәти јахшыдыр. Јығынҹагдакылар да, өз нөвбәсиндә, онун сечим етмәк һүгугуна һөрмәтлә јанашырлар. Бәс әринин үрәјинә јол тапмаг үчүн Криста нә едир?\n«Мән Јеһованын истәдији кими јашамаға гәти гәрарлыјам. Ејни заманда, әрими әмәлләримлә “сөзсүз” газанмаг истәјирәм. Мүгәддәс Китаб принсипләринә зидд олмајан мәсәләләрдә әлимдән ҝәләни едирәм ки, ону разы салым. Вә тәбии ки, онун ирадә азадлығына һөрмәтлә јанашырам вә бу мәсәләдә үмидими Јеһоваја бағлајырам».\nКристанын тутдуғу мөвге вәзијјәтә ујғунлашмағы баҹармағын ваҹиблијини ҝөстәрир. О, мүнтәзәм јығынҹаглара ҝетмәк вә хидмәтдә актив иштирак етмәк дә дахил олмагла руһани ишләрлә бағлы гурдуғу графикә ујғун јашајыр. Бунунла белә, баҹы баша дүшүр ки, әринин ондан мәһәббәт, диггәт вә она вахт ајырмасыны ҝөзләмәјә ихтијары чатыр. Иманымыза шәрик олмајан гоһумларымызла мүнасибәтдә һәр биримиздән вәзијјәтә ујғунлашмағы баҹармаг вә анлајышла јанашмаг тәләб олунур. Мүгәддәс Китабда дејилир: «Һәр шејин өз вахты вар». Буна аилә үзвләри илә, хүсусилә дә иманымыза шәрик олмајан һәјат јолдашы илә вахт кечирмәк дахилдир. Бирҝә вахт кечирмәк үнсијјәтә јол ачыр. Тәҹрүбә ҝөстәрир ки, јахшы үнсијјәт онларын өзләрини тәнһа вә атылмыш һисс етмәләрини, еләҹә дә гысганҹлығы арадан галдыра биләр (Ваиз 3:1).\nҺЕЧ ВАХТ ҮМИДИНИ ҮЗМӘ\nАтасы диҝәр аилә үзвләриндән 20 ил сонра вәфтиз олан Һолгер бөлүшүр: «Аилә үзвләримизи севдијимизи вә онлар үчүн дуа етдијимизи ҝөстәрмәк олдугҹа ваҹибдир». Криста сөзүнә давам едир: «Һәр неҹә олурса-олсун, мән әримин Јеһованын јолуна ҝәләҹәјинә вә һәгигәти гәбул едәҹәјинә һеч вахт үмидими үзмүрәм». Бизим иманымыза шәрик олмајан гоһумларымыза һәмишә мүсбәт јанашмалы вә үмидимизи үзмәмәлијик.\nМәгсәдимиз мүнасибәтләри корламамаг, онларын һәгигәти дәрк етмәләринә шәраит јаратмаг вә Мүгәддәс Китаб хәбәри васитәсилә үрәкләринә јол тапмагдыр. Вә бүтүн бунлары «һәлимликлә вә дәрин һөрмәтлә» етмәлијик (1 Пет. 3:15).


Q=5	C=4	SS=3	LS=0	PS=0	DC=0	LC=0	SD=0	BS=1	G0=98	G1=62	G2=41	DLID=az_RU	BODY=Nur-az.com - Зилһиҹҹә – ҝөзәл әмәлләри севдирән ај\n25 Ијул 2020\nЗилһиҹҹә – ҝөзәл әмәлләри севдирән ај\nРәһим вә Рәһман Аллаһ инсанын руһи нагисликдән гуртулмасы, мәнәви камиллијә чатмасы үчүн хүсуси васитәләр гәрар вермишдир. Бунларын арасында хүсуси мәканлар, хүсуси заманлар, шәраитләр дә вардыр. Мәсәлән, инсан мүәјјән заманларда намаз гылыр, оруҹ тутур – нәтиҹәдә чох өзүнәмәхсус бир руһи тәрәгги әлдә етмиш олур. Шәфаәт диләмә, тәвәссүл етмә, зијарәт, һәҹҹ – бунларын һамысынын чох бөјүк бир һикмәти вардыр.\nМүбарәк издиваҹын тарихи\nЗилһиҹҹә ајы мәһз белә мәгамларла кифајәт гәдәр зәнҝиндир. Елә ајын әввәли – зилһиҹҹәнин 1-и мүбарәк бир тарихдир – һиҹрәтин 2-ҹи илиндә Һәзрәт Әли (ә) илә Ханым Фатимәнин (с.ә) издиваҹы бу ҝүндә баш вермишдир. Һамымызын гәдрини билмәли олдуғу бир ҝүндүр бу. Нијә? Чүнки, һәмин ҝүн јашајыш тәрзинин, аилә гурулмасынын, аилә үзвләринин бир-биринә мүнасибәтинин, гаршылыглы һөрмәтин дәгиг ислами моделидир.\nБу ҝүнү гејд етмәк, бу ҝүнүн дујғулары илә јашамаг чох өнәмлидир. Чүнки, инсан бу ҝүнә мүәјјән мүнасибәт тәзаһүр етдирдикдә истәр-истәмәз өзүнү, һәјат тәрзини, аилә мүнасибәтләрини, һәјат јолдашына, ушаглара гајғыны бу идеала ујғунлашдырмаға чалышыр.\nЈәни, әҝәр инсан үчүн аилә, инсанлара мүнасибәт, јашајыш тәрзи, үмумиликдә дәјәр бахымындан Һәзрәт Әли (ә) илә Ханым Фатимә (с.ә) символдурса, бир нүмунәдирсә, демәк онларын аилә гурдуглары ҝүн дә бу инсан үчүн әләмәтдар бир тарихдир. Өзү дә елә бир тарих ки, реал тәрәгги үчүн бир импулс ролуну ојнамыш олсун.\nБу ҝүн оруҹ тутмаг – чох төвсијә олунан әмәлләрдәндир. Ислами мәнбәјә ҝөрә, һәтта илк 9 ҝүнү тутулан оруҹа ҝөрә, Мүтәал Аллаһ инсана бир өмүр тутулан оруҹун савабын әта едир. Еләҹә дә бу 9 ҝүнүн һәр биринин өзүнәмәхсус зикрләри вардыр. Әслиндә бүтүн бунлар, инсанын даима Аллаһ дәрҝаһында олмасынын фәргинә вармасы үчүн бир илаһи лүтфләрдир.\nЗилһиҹҹә ајынын оруҹу\nЗилһиҹҹә ајынын оруҹу илә әлагәдар тәкҹә ону гејд етмәк кифајәтдир ки, «Тәрвијә ҝүнү» адланан 8-ҹи ҝүнүн оруҹунун 60 иллик кәффарәни арадан апармаг гәдәр фәзиләти вардыр. 9-ҹу ҝүнә – Әрәфә ҝүнүнә кечән ҝеҹә, 170 илин ибадәтинин савабыны верән, төвбәләрин гәбул олундуғу, дуаларын мүстәҹаб олдуғу ҝеҹәләрдәндир. Әрәфә ҝүнүнүн өзүнә ҝәлдикдә исә, бу ҝүнүн фәзиләтләри о гәдәр бөјүкдүр ки, һәтта ону бајрам кими гејд едирләр. Әрәфә ҝүнү ибадәтә, итаәтә дәвәт, руһун пәрвазы ҝүнүдүр, Аллаһын еһсан ҝүнү, иблисин хар, һәгир олан, говулан ҝүнүдүр.\nӘрәфә ҝүнүндә Имам Һүсејни (ә) зијарәт едә билән инсан, 1000 һәҹҹ, 1000 үмрә, 1000 ҹиһадын савабыны апара биләр. Һәмин ҝүн төвсијә олунан әмәлләрдән бири дә әср намазындан сонра, “Әрәфә” дуасыны охумаздан өнҹә 2 рүкәт намаз гылмагдыр ки, буну гылан вә ҝүнаһларыны етираф едәрәк мәғфирәт диләјән инсан Әрәфат савабына малик олар вә ҝүнаһлары бағышланар.\nҺәр ҝүн ахшам чағы хүсуси бир намазын гылынмасы мәсләһәт билинир. Шам вә хифтән намазлары арасында гылынан бу 2-рүкәтли намаз, һәр рүкәтин “Фатиһә” вә “Ихлас” сурәләриндән сонра Гурани-Кәримин “Әраф” сурәсинин 142-ҹи ајәсинин тилавәти илә сәҹијјәләнир. Имам Садигдән (ә) нәгл едилән мүбарәк һәдисдә билдирилир ки, Зилһиҹҹә ајынын илк онҝүнлүјүндә бу намазы тәрк етмәјән инсан, һаҹыларын јеринә јетирдији һәҹҹ әмәлинин савабына шәрик олур.\nЗилһиҹҹә ајынын илк 9 ҝүнүндә хејир әмәлләр јеринә јетирмәјин үстүнлүкләри барәдә динимиздә чохлу төвсијәләр мөвҹуддур. Әлбәтдә ки, инсан бүтүн ил боју хејир әмәлләрә ҹан атмалыдыр, лакин бу ҝүнләрдә ҝөзәл әмәлләрин хүсусилә севилмәси, инсаны һәмин әмәлләрә даһа да һәвәсләндирир, инсан ҝөзәл ишләрә даһа да сөвг едилир.\nЗилһиҹҹә ајында ән әламәтдар тарих кими, ајын 10-да мүгәддәс Гурбан бајрамынын – мәнәви һәҹҹ сәфәринин шаһ зирвәсини символизә едән ҝүнүн вә зилһиҹҹә ајынын 18-дә Гәдир-Хум бајрамынын – Һәзрәт Әлинин (ә) Аллаһ Рәсулу Һәзрәт Муһәммәдин (с) ҹанишини вә вәсиси елан едилән ҝүнүн гејд едилмәси чох ваҹибдир. Гәдир-Хум бајрамы – динин камил сурәтдә гәрар верилмәсинин рәмзи олараг чох әһәмијјәтлидир.\nЗилһиҹҹә ајынын ҝүндәлик дуасы\nЗилһиҹҹә ајынын әһәмијјәтини там сурәтдә ачыгламаг үчүн динимизин ҝөзәл дуа төһфәләри вардыр. Имам Ҹәфәр Садигдән (ә) нәгл едилән зилһиҹҹә ајына аид ҝүндәлик дуаја диггәт јетирәк. Бу дуанын һәр бир мәгамы инсанын камилләшмә арзусуна санки бир ҹавабдыр. Өнҹә бу ҝүнләрин әһәмијјәтлилији чатдырылыр: «Аллаһым! Бу, бир ҝүнләрдир ки, Сән о бири ҝүнләрдән даһа фәзиләтли вә даһа шәрәфли гәрар вермисән».\n«Сән Өз лүтф вә мәрһәмәтинлә, мәнә буну дәрк етмәји нәсиб етмисән» – бу, бир Илаһи лүтфдүр ки, инсан бу ҝүнләрин әһәмијјәтини анлајыб, онлардан бәһрәләнә билсин. «Бәс (онда) назил ет мәнә бу ҝүнләрин бәрәкәтини. Вә бу ҝүнләрә аид немәтләрдән мәнә боллуҹа нәсиб ет!».\nСонра дуа едән бәндә, чағырышыны мүбарәк саламларла бәрәкәтләндирир: «Аллаһым, Сәндән истәјим будур ки, Һәзрәт Пејғәмбәрә (с) вә онун Әһли-Бејтинә (ә) саламы чатдырасан».\nСонра дуада дүзҝүн сечимдә јардым диләнир: «Аллаһым! Сәндән истәјим будур ки, бу ҝүнләрдә һидајәт јолуна, иффәт јолуна, инсанлардан еһтијаҹсызлыг јолуна дүшмәји мәнә нәсиб едәсән. Вә о әмәлләрә јөнәлдәсән мәни ки, бу әмәлләрә нисбәтдә Сәндә севҝи вар вә Сән бу әмәлләрдән разысан».\nДуанын нөвбәти мәрһәләсиндә бәндә Рәббинә тәрәф өз ҝизли вүҹуди истәкләрини јөнәлдир: «Аллаһым! Сән еј, бүтүн шикајәтләрин јөнәлик үнваны! Еј, бүтүн дахили сирләри билән вә ешидән бир Кәс! Еј, бүтүн варлыгларын Шаһиди! Еј, бүтүн ҝизлинләри Билән! Һәгигәтән Сәндән диләјирәм, Сәндән истәјимиз будур ки, Пејғәмбәр (с) вә Әһли-Бејтинә (ә) салам ҝөндәр вә бүтүн бәлалары мәндән бу ҝүнләрдә узаг ет! Вә бу ҝүнләрдә мәним дуаларымы мүстәҹаб ет! Бу ҝүнләрдә мәни гүввәтләндир! Бу ҝүнләрдә о шејләри мәнә инајәт ҝөстәр вә төвфиг әта ет ки, онлары севирсән, онларда разылығын вар! Сәнә итаәт етмәк төвфигини, Сәнин Рәсулуна (с), Сәнин Мәсумларына (ә), онларын пак наибләринә итаәт етмәк тофигини истәјирәм Сәндән, еј Аллаһ!».\nДуа едән мүбарәк ҝүнләрин хејир-бәрәкәтинин она һәдијјә олунмасыны истәјир: «Аллаһым! Еј, рәһимлиләрин Ән Рәһимлиси! Мән һәгигәтән Сәндән истәјирәм ки, Пејғәмбәр (с) вә онун Әһли-Бејтинә (ә) салам ҝөндәр! Бу ҝүнләрдә мәнә риза вә тәслим мәгамыны һәдијјә ет! Сән һәгигәтән дуалары ешидәнсән! Бу ҝүнләрдә асимандан назил етдијин хејирләрдән мәни мәһрум етмә! Аллаһым, мәни ҝүнаһлардан пак гәрар вер!».\nСонра јенә Аллаһын севимли-сечилмиш бәндәләринә салам ҝөндәрмәклә дуа зинәтләндирилир вә ваҹиб олан мәсәләләр истәнилир: «Еј, гејбләри билән! Мәнә әбәди ҹәннәти ваҹиб ет! Салам ҝөндәр Пејғәмбәрә (с) вә онун Әһли-Бејтинә (ә)! Бу ҝүнләрдә мәни о ҝүнаһы етмәјә нәсиб етмә ки, ону бағышламајаҹагсан! Мәнә о гәми нәсиб етмә ки, ондан ниҹат јохдур! Мәнә о борҹу нәсиб етмә ки, ону өдәјә билмәјим! Мәнә о иткини нәсиб етмә ки, ону ҝери гајтара билмәјим! Мәнә о дүнја вә ахирәт еһтијаҹыны нәсиб етмә ки, онлар јүнҝүл вә һәлл едиләси олмасын! Һәгигәтән, еј Аллаһ, Сән һәр бир шејә гадирсән, һәр бир шеј Сәнин һөкмүндәдир»\nАллаһыны таныјан бәндәнин мүраҹиәтидир бу: «Еј, ҝизлинләри билән Аллаһ! Еј, ҝөз јашы ахыданларын рәһм едәни! Еј, дуалары мүстәҹаб едән! Еј, ҝөјләрин вә јерләрин Рәбби! Еј, о Кәс ки, сәсләр онун јанында сәһв салынмаз! Салам ҝөндәр Пејғәмбәрә (с) вә онун Әһли-Бејтинә (ә)!\nСәндән диләјирәм бу ҝүнләрдә мәни оддан азад олунмушлардан, ҹәһәннәм одундан хилас олунмушлардан гәрар верәсән! Вә бизләрә бу ҝүнләрдә Сәнин ҹәннәтинә јијәләнмәји нәсиб едәсән! Өз рәһмәтинлә бизи ниҹат тапмышлардан гәрар верәсән! Сәни анд верирәм рәһмәтинә, еј рәһмәтлиләрин ән Рәһмәтлиси! Аллаһын саламы олсун ағамыз Муһәммәд Пејғәмбәрә (с) вә онун бүтүн Әһли-Бејтинә (ә)!».\nИмамларымыз (ә) бу дуалар васитәсилә бизә өзүмүзү танымағы, Рәббимизи танымағы вә Јарадана олан мүраҹиәтин мәрифәтини чатдырырлар. Мүбарәк Зилһиҹҹә ајынын диҝәр ҝөзәл әмәлләри дә вардыр ки, дуа китабларында мүфәссәл шәкилдә зикр олунмушдур. Аллаһ Тәала бүтүн инсанлары дуа әһлиндән гәрар версин вә јалныз Она тапынанлар сырасына дахил етсин!\nДуа васитәсилә зилһиҹҹә илә танышлыг\nЈухарыда ҝөстәрилмиш дуанын зилһиҹҹә ајыны таныма бахымындан, маарифчилик нөгтеји-нәзәриндән, сөзсүз ки, мисли-бәрабәри јохдур. Бу дуа 9 ҝүн, һәр сүбһ намазындан сонра вә мәғриб (шам) намазындан әввәл охунур. Дуанын маһијјәтиндә олан мәнәви јүк о дәрәҹәдә зәнҝиндир ки, онун ајры-ајры мәгамларында хүсуси вурғулар етмәјә әлавә еһтијаҹ дујулур.\nИлк өнҹә дуадан бәлли олур ки, Рәббимиз тәрәфиндән бу ҝүнләр – илин диҝәр ҝүнләриндән даһа фәзиләтли вә даһа шәрафәтли гәрар верилмишдир. Мүгәддимәдә ҝәлән бу анлам, бүтөвлүкдә зилһиҹҹә ајынын илк онҝүнлүјүнүн фөвгәл әһәмијјәтини гаврамаға јардым едир.\n«Аллаһым! Өз лүтфүнлә вә рәһмәтинлә мәнә бу ҝүнләри дәрк етмәји нәсиб етмисән» - дејә дуа едир шүкүрлү бәндә.\nБәс нәләри истәмәли, нәләри диләмәлидир о инсан ки, бу ҝүнләрин бәрәкәтини дәрк етмишдир? «Елә исә бизә бу ҝүнләрин хүсуси бәрәкәтләрини нәсиб ет, Илаһи» - дејә чағырыр бәндә.\nБәс нәдир бу ән бөјүк немәт? «Сәнин саламын олсун Илаһи, Һәзрәт Пејғәмбәрә (с) вә онун Әһли-Бејтинә» - дејилир бурада.\nБу салам – елә-белә салам дејил. Әввәла, саламын ҹавабы ваҹибдир. Демәк, Аллаһ Рәсулуна (с) салам ҝөндәрән инсан, мүтләг о Һәзрәтдән (с) ҹаваб алмаг шәрәфинә наил олаҹаг.\nИкинҹиси, бу мүгәддәс инсанлара салам ҝөндәрмәк, онларын дәјәрләринә «бәли» демәк, онларын амаллары илә һәмаһәнҝ олмаг демәкдир ки, бу, дуа едән бәндәни ҝөзләјән чох бөјүк, һәтта мисилсиз мәнәви бир сәрвәтдән хәбәр верир.\nБәс нә вар бу ҝүнләрдә ки, инсан онлара ҹан атмалыдыр? Дуада бизә өјрәдилир: «Аллаһым! Бизләрә һидајәт, иффәт, инсанлара еһтијаҹлы олмамағы нәсиб ет. Бу јола бизи һидајәт ет! Бизә о әмәлләри севдир ки, онларда Сәнин разылығын вар!».\nНеҹә дә ҝөзәл мүраҹиәтләр вар бу дуада! Аллаһ Тәаланын кимлији таныдылыр мөминә. «Еј, бүтүн шикајәтләрин Үнваны, еј бүтүн ҝизли сирләри Ешидән! Еј, бүтүн варлыг аләминин Шаһиди! Еј, бүтүн ҝизлинләрә Елми Олан!» - дејә хитаб едир Рәббинә дуаны охујан бәндә.\nЈараданына мәрифәтли сурәтдә, таныјараг хитаб етдикдән сонра, бәндә јенә дуа едир: «Бу ҝүнләрдә бизләрдән бәланы дәф ет, бизләрдән дуалары гәбул ет! Бизи бу ҝүнләрдә гүввәтләндир! Бизә јардымчы ол, имдад вер! Хүсуси тофигатыны нәсиб ет!».\nНәдир бу ҝүнләрин хүсуси тофигаты? Мәһз риза мәгамы – Аллаһын разылығы олдуғу ишләрә дахили мәһәббәт вә истәк. «Аллаһым! Өзүнә, Пејғәмбәринә, вилајәт саһибләринә итаәти ки, ваҹиб бујурмусан – бизә гисмәт ет ки, бу вүҹуди итаәти, ардыҹыллығы јеринә јетирә биләк!» - дејә диләјир мүхлис бәндә.\nМәһз бурада вар сәадәтин ачары – камалын ардынҹа ҝетмәк дурумуна саһиб олмагда. «Сән һәгигәтән дуалары ешидәнсән! Бизләрә Сәнин разылығын олдуғун дурума ҝәлмәк үчүн мәнәви һаләт вер!» - тәкрарән чағырыр бәндә, - «Бизи бу ҝүнләрдә назил етдијин хејирләрдән мәһрум етмә! Бизи ҝүнаһлардан пак ет! Еј, гејбләри билән Аллаһ! Әбәди беһишти бизә аид ет бу ҝүнләрдә».\nИмам Ҹәфәр Садигдән (ә) ҝәлән бу мүбарәк дуанын давамында бәндә Аллаһдан истәјир ки, бағышланмаз ҝүнаһ етмәјә она имкан вермәсин, арадан апарылмајан гәмин ҝәлмәсинә јол вермәсин, өдәнә билинмәјән борҹ она јетишмәсин. Дүнја вә ахирәтдә асудәлик вә асанлыг истәјир бәндә Рәббиндән.\n«Сән – јашла долу ҝөзләрә мәрһәмәт едәнсән, дуалары ҹавабландырансан. Сән – јерләрин вә ҝөјләрин Рәббисән! Сән – һәр кәсин сәсини таныјансан» - јенә дә Аллаһ Тәаланын кимлијини танытдырыр инсана Имам (ә) дуа васитәсилә. «Бәс елә исә Пејғәмбәр (ә) вә Әһли-Бејтинә (ә) салам ҝөндәр» - дејә мүнаҹат едир бәндә Рәббинә.\nҸәһәннәм атәшиндән гуртулуш вә азадлыг истәјир бәндә: «Бизи бу ҝүнләрдә оддан, ҹәһәннәм атәшиндән азад оланлардан, ҹәннәтә чатмышлардан вә рәһмәтинлә ниҹат тапмышлардан гәрар вер, еј, мәрһәмәтлиләрин Ән Мәрһәмәтлиси!».\nАллаһым! Сән Өзүн бу дуада олан мүбарәклији ҹәми бәндәләринә шамил ет!\nАллаһым, үммәти Һәзрәт Пејғәмбәр (с) вә Әһли-Бејтинин (ә) јолунда сабитгәдәм гәрар вер!\nАллаһым, Өз Һүҹҹәтин олан 12-ҹи Имам Һәзрәт Меһди Саһиб-әз-Заманын (ә.ф.) мүгәддәс зүһуруну тәҹили ет! Амин!\n1287 дәфә бахылыб


Q=9	C=0	SS=0	LS=9	PS=0	DC=0	LC=0	SD=0	BS=1	G0=24	G1=22	G2=14	DLID=az_RU	BODY=21 Ијул 2014\nҸәмил Һәсәнли 3 тонлуг наркотикдән јазды\n«Иман әһлинин, јенијетмә ҝәнҹләрин ҹибинә 3 грам наркотик гојуб онлара 5 ил ҹәза кәсәндә, бу натәмиз әмәлләрлә мәшғул оланларын өз ҹибиндән дә 3 тон тирјәк чыхмалы иди»\nМилли Шура сәдри Ҹәмил Һәсәнли «Фаҹебоок» статусунда сон ҝүнләрин ән галмагаллы мөвзусу олан 3 тонлуг наркотикдән јазыб. Һәмин статусу тәгдим едирик:\n“Сон ҝүнләр һакимијјәтин үзләшдији наркотика галмагалы бүтүн өлкәни мәст етмәкдәдир. Милләтдән чох һакимијјәтин вәкили олан Заһид Оруҹ артыг икинҹи дәфәдир ки, Азәрбајҹандан кечмиш вә Ҝүрҹүстанда јахаланмыш 3 тон тирјәк һаггында ачыглама верир.\nГәрибәдир, бүтүн дүнја бу гәдәр наркотиканын Азәрбајҹан адлы дөвләтин ҝөмрүк нәзарәтиндән, сәрһәдчиләринин диггәтиндән, тәһлүкәсизлик органларынын ҝөзүндән неҹә јајынмасы һаггында јазыр, Заһид Оруҹ исә јапышыб Ыранын јахасындан ки, бәс Ыран ҝүнаһкардыр. Онун сөзүнү бир балаҹа ҹиддијә алсаг, Ырандан ҝәлән наркотика Ҝүрҹүстанда пејда олурса, бу јүк бир дәфә Азәрбајҹана ҝирмәли, тәхминән 800 км јол ҝетмәли вә тәкрар Азәрбајҹан сәрһәдләриндән, сәрһәдлә јанашы бүтүн мүвафиг структурлардан кечмәлидир.\nЗаһид Оруҹ һәмишә дөвләтимизин ҝүҹүндән, әзәмәтиндән сөз ачыб, етибарлы әлләрдә олан сәрһәдләримиздән гушун гушлуғу илә белә сәкә билмәмәсини ағыз долусу вәсф едиб. Ынди неҹә олду 3 тон тирјәк бир дәфә өлкәјә дахил олур, Фаб чәлләкләринә габлашдырылыр вә бир дәфә дә өлкә сәрһәдләриндән чыхарылыр. Бәлкә, Ыран ҝәлиб бизим сәрһәдләри дә горумалыдыр. Ахы һәмишә сөһбәт дүшәндә дејирдиләр ки, сәрһәд бурахылыш мәнтәгәләриндә бәс белә мүасир аваданлығымыз, иј билән итләримиз вар. Бәс бу гара көпәк нијә зәһмәт чәкиб бу 3 тон тирјәкин әтирли гохусундан мәст олмады. Хаш-хашла бөјүјән бәзи ушагларын Ҝүрҹүстан Малијјә Назирлијинин сајтында тапдығы “севиндириҹи” хәбәр дүз чыхмады, башга бириләри ҝуја һакимијјәтимизин тәдбирли олуб Ҝүрҹүстан дахили ишләр органлары илә баһәм тирјәк маршрутуну лап старт мәгамындан изләдијиндән дәм вурур, Заһид Оруҹ да кор тутдуғуну бурахмадығы кими јапышыб Ыранын јахасындан.\nОна ҝөрә гоншу өлкәнин сәфирлији бир дәфә тутарлы ҹаваб верди, буна гане олмајан Оруҹ мүәллим инди даһа дәринә ҝедәрәк иранлыларын ҝедиб Әфганыстанда ҝуја плантасијалар салдығы вә бунунла Азәрбајҹан инсаныны тирјәкә гуршандырмасы барәдә јени кәшфә бәрабәр бир шеј данышыр. Ҝөрүнүр, Заһид мүәллимин мәнзуру мәсәләни јерли-дибли, комплекс һәлл етмәкдир. Чох узаг ҝөрән депутат олдуғундан мәсәләни дә чох узагдан башлајыр. Бәлкә иранлылар ҝәлиб Бакыда сигаретә дә хаш-хаш долдурурлар, бәзәкли хончада бәзи вәзифәли шәхсләримизә кокаин ијләтдирирләр, бәзи пуллу адамларымызын кеф мәҹлисиндә тирјәк һоггасына көз гојур, ја “медбратлыг” едиб Азәрбајҹан вәтәндашыны ијнәләјирләр.\nВаллаһ билмирәм бу Заһид мүәллим нәјә архајындыр, Авропа Ынсан Һаглары Мәһкәмәси бир дәфә мандатынын сахта олдуғуну тәсдиг етди вә Азәрбајҹан һөкумәти бу сахтакарлыға ҝөрә һәмин мандатын әсл саһибинә ҹәримә өдәмәли олду. Ынди бу дедикләринә ҝөрә Ыран бизи силистә чәксә, ҝәрәк она да бир шеј өдәјәк. Лакин мараглысы будур ки, һероин јүкүнүн Азәрбајҹана Ырандан дахил олмасы һаггында һәлә рәсми бир факт ачгланмајыб. Бу мәсәләдә Азәрбајҹан һакимијјәт органлары тут јемиш бүлбүл кими сусурлар. Рәсми факт ондан ибарәтдир ки, һероин јүкү Азәрбајҹандан Ҝүрҹүстана кечиб вә бүтүн мүзакирәләр дә бунун әтрафында ҝедир.\nСон дөврләрдә гејри-нефт секторунун инкишафы әтрафында баш сындырырлар. Ајдын мәсәләдир ки, картоф, соған, хијар, јемиш-гарпызла нефт секторуна тај олмаг олмаз. Ким билир, бәлкә бәзи даирәләр гејри-нефт секторунун сүрәтли инкишафынын даһа оптимал јолуну кәшф етмәк истәјиб. Һәр һалда билмәдијимиз, елә бу мәсәләдә даһа актив ҝөрсәнән депутатымызын да ҝөрүнүр, билмәдији чох шејләр вар. Амма Заһид мүәллим авам вә садәлөвһ бириси дејилдир. Саниән о, ҝөзәл билир ки, гара бизи басынҹа ҝәрәк биз гараны басаг вә нә гәдәр мүмкүндүр изи узагда ахтараг. Салисән, анлајыр ки, Азәрбајҹанын сәлаһијјәт саһибләриндән киминсә һимајәси олмадан 3 тонлуг наркотика машыны өлкәнин бу башындан ҝириб о бири башындан чыха билмәзди. Һәр неҹә олурса олсун, буланыг суда силотка белә тута билмәсә дә, кор да билир балыг шордур.\nЗаһид Оруҹун наркотика һаггында нағыллары һәр нә гәдәр мараглы олса да, ахы, бу мүгәддәс оруҹлуг ајында һаггын да бир диваны вар. Өлкәнин иман әһлинин, мөмин шәхсләрин, ислам үләмаларынын, јенијетмә ҝәнҹләрин ҹибинә 3 грам наркотика гојуб 5 ил онлара ҹәза кәсәндә, бу натәмиз әмәлләрлә мәшғул оланларын өз ҹибиндән дә 3 тон тирјәк чыхмалы иди вә чыхды да. Бу, елә белә, Аллаһын варлығына шүбһә едәнләрә кичиҹик бир хатырлатмадыр".\n3108 дәфә бахылыб


Q=18	C=10	SS=0	LS=5	PS=5	DC=0	LC=0	SD=0	BS=1	G0=36	G1=19	G2=9	DLID=az_RU	BODY=Јарадылыш 45 | Онлајн Мүгәддәс Китаб | Јени дүнја тәрҹүмәси\nЈусиф өзүнү танытдырыр (1—15)\nЈусифин гардашлары Јагубу ҝәтирмәјә ҝедирләр (16—28)\n45 Бу јердә Јусиф даһа өзүнү сахлаја билмәди,+ гышгырыб хидмәтчиләринә деди: «Һамы бајыра чыхсын!» Отагда һеч ким галмајанда Јусиф өзүнүн ким олдуғуну гардашларына ачды.+ 2 Сонра һөнкүртү илә ағлады. О, елә бәркдән ағлајырды ки, мисирлиләр онун сәсини ешитди. Фиронун еви дә бундан хәбәр тутду. 3 «Мән Јусифәм, — дејә о, гардашларына сөјләди. — Атам һәлә сағдыр?» Гардашлары динә билмәдиләр, онларын нитги гурумушду. 4 Јусиф гардашларына деди: «Јахын ҝәлин». Онлар јахынлашдылар. Сонра о деди: «Мән гардашыныз Јусифәм, Мисирә сатдығыныз Јусиф.+ 5 Амма үрәјинизи сыхмајын, бир-биринизи дә гынамајын ки, нијә мәни бура сатмысыныз. Аллаһ мәни сизин габағынызҹа бура ҝөндәриб ки, сизи өлүмдән гуртарсын.+ 6 Инди ики илдир өлкәдә аҹлыгдыр,+ һәлә беш ил дә әкин-бичин олмајаҹаг. 7 Аллаһ мәни габағынызҹа ҝөндәриб ки, нәслиниз кәсилмәсин+ вә сизә бөјүк гуртулуш вериб сағ сахласын. 8 Беләликлә, мәни бура сиз јох, Аллаһ ҝөндәриб ки, мәни фиронун баш вәзири*, онун евинин ағасы вә бүтүн Мисир өлкәсинин башчысы етсин.+ 9 Тез атамын јанына гајыдыб она дејин ки, оғлун Јусиф белә дејир: “Аллаһ мәни бүтүн Мисир өлкәсинин ағасы едиб.+ Јубанмадан бура ҝәл.+ 10 Гошен+ дијарында јашајарсан, оғулларын, нәвәләрин, мал-һејванын вә һәр шејинлә бирликдә мәнә јахын оларсан. 11 Сәни әрзагла тәмин едәрәм, чүнки аҹлыг һәлә беш ил сүрәҹәк.+ Јохса сән дә, евиндәкиләр дә вардан-јохдан чыхар, сәфаләтә дүшәрсиниз”. 12 Сиз дә, гардашым Бинјамин дә өз ҝөзләринизлә ҝөрүрсүнүз ки, сизинлә данышан мәнәм.+ 13 Мисирдәки ҹаһ-ҹалалымы, ҝөрдүјүнүз һәр шеји атама данышын. Тәләсин, ҝедин атамы бура ҝәтирин». 14 Сонра о, гардашы Бинјамини гуҹаглајыб ҝөзләринин јашыны сел кими ахытды, Бинјамин дә онун бојнуна сарылыб ағлады.+ 15 Јусиф ағлаја-ағлаја о бири гардашларыны да өпдү. Сонра онлар отуруб сөһбәт етдиләр. 16 Јусифин гардашларынын ҝәлмәси хәбәри фиронун евинә ҝедиб чатды. Фирон да, әјанлары да бу хәбәрә севиндиләр. 17 Фирон Јусифә деди: «Гардашларына де һејванларыны јүкләјиб Кәнан торпағына ҝетсинләр. 18 Аталарыны вә аиләләрини ҝөтүрүб бураја, мәним јаныма ҝәлсинләр. Мән онлары Мисир торпағынын наз-немәтиндән гәни едәҹәјәм. Өлкәнин ән бәрәкәтли торпағынын мәһсулу илә доланаҹаглар.+ 19 Бундан әлавә, әмр едирәм ки, онлара белә дејәсән:+ “Арвад-ушағыныз вә атаныз үчүн Мисир торпағындан арабалар апарын.+ Јығышыб һамыныз бирликдә бура ҝәлин.+ 20 Һеч нәјинизә ҝөрә һејифсиләнмәјин,+ чүнки Мисирин ән јахшы шејләри сизин олаҹаг”». 21 Исраилин оғуллары неҹә дејилмишдисә, елә дә етдиләр. Јусиф фиронун әмринә ујғун олараг онлара арабалар верди вә онлар үчүн јол тәдарүкү ҝөрдү. 22 Һәр биринә бир дәст, Бинјаминә исә беш дәст дәјишәк палтар верди, үстәлик, она үч јүз ҝүмүш дә верди.+ 23 Атасына исә Мисирин наз-немәти илә јүкләнмиш он ешшәк, һәмчинин јол үчүн тахыл, чөрәк вә башга әрзаг јүкләнмиш он диши ешшәк ҝөндәрди. 24 Беләликлә, о, гардашларыны јола салды вә онлар чыхыб ҝетдиләр. Јусиф онлара деди: «Јолда дава етмәјин».+ 25 Онлар Мисирдән чыхыб Кәнана, аталары Јагубун јанына ҝәлдиләр. 26 Она хәбәр вериб дедиләр: «Јусиф сағдыр. О, бүтүн Мисир үзәриндә башчыдыр!»+ Јагуб донуб галды. О, ешитдикләринә инана билмирди.+ 27 Амма онлар Јусифин дедији сөзләри она сөјләјәндә вә ону апармаг үчүн ҝөндәрдији арабалары ҝөстәрәндә Јагуб дирчәлди. 28 О, уҹадан деди: «Инди инандым! Оғлум Јусиф сағдыр! Гој өлмәздән габаг ҝедим ону ҝөрүм!»+\n^ Һәрфән: атасы.


Q=13	C=0	SS=0	LS=13	PS=0	DC=0	LC=0	SD=0	BS=1	G0=9	G1=7	G2=4	DLID=az_RU	BODY=11 Октјабр 2021\nБөјүк ариф Мирза Ҹавад Аға Мәлики Тәбризи ирфан вә әхлаг әһли үчүн һидајәт топлусу олан дәјәрли “Әл-Мурагибат” китабынын Рәбиүл-әввәл ајы бөлмәсиндә јазыр:\nБу ҝүнләрин мүрагибәтләриндән бири дә будур ки, салик шәхс бүтүн ајы (Рәбиүл-әввәл) ҝөзәл тәлаш вә ибадәтләр етмәклә кечирсин, Аллаһын бу немәтини таныдығы гәдәр өз Рәбби илә мүнаҹат етсин.\nБил ки, әҝәр сән ҹин вә инсанларын ибадәти гәдәр ибадәт етсән вә бу ибадәтдә пејғәмбәрләр кими ихласлы олсан да, јенә бу немәтин шүкрүнү лајигинҹә јеринә јетирә билмәмисән.\nБелә олдугда, ағыл һөкм едир ки, бүтүн сәјини топлајыб баҹардығын гәдәр бу немәтин шүкрүнү јеринә јетирәсән. Белә әмәл етсән, Аллаһ Өз лүтфү илә ону гәбул едәр. Чүнки Аллаһ кичик, лакин ихласлы ибадәти гәбул едир вә она чохлу саваб верир.\nЕј мүрагиб бәндә! Бу ҝүн елә әмәлләр ет ки, сәнин гәфләт вә наданлығыны арадан галдырсын, вахтдан нәһајәт дәрәҹәдә фајдалан, һәмин әмәлләри садиг ихласла јеринә јетир вә бу ҝүнләри чох бөјүк сан, бахмајараг ки, онун шүкрүнү лазымынҹа јеринә јетирә билмирсән.\nБәндә мәрифәт, зикр вә шүкүр кими гәлби ибадәтләрдә өзүнүн бүтүн сәјини ишә салмалыдыр. Анҹаг ҹисми ибадәтләр барәдә шәриәт мөтәдил олмағы, өз тагәт вә ҝүҹүндән артыг ибадәт етмәмәји бујурмушдур. Демәли, салик бәндә гәлбини пакламагда, ону мәрифәт нуру вә гәлбә лазым олан ҝөзәл сифәтләрлә бәзәмәкдә баҹардығы гәдәр сәј етмәли вә бүтүн ҝүҹүнү ишә салмалыдыр ки, Имам Садигин (ә) арифин вәсфиндә бујурдуғу мәгама чата билсин. Һәзрәт бујурур: “Әҝәр (ариф) бир ҝөз гырпымы гәдәр гәлби Аллаһы јад етмәкдән гафил олса, Онун шөвгүндән өләр.”\nБу вахт вәһм вә зүлмәт пәрдәләри онун ҝөзүндән кәнара чәкиләр, Затын ҹәмал вә ҹәлалы онун үрәјинә нур сачар. Онун гәлбинә елә бир нур сачар ки, даһа һеч вахт гәфләтә дүчар олмаз. Онун гәлбинин әһвалы ҹәлалијјә вә ҹәмалијјә сифәтләринин мәхсус тәҹәллиләри илә дәјишәр, Мүтәал Аллаһ онун гәлбининин горху вә үмид ријазәтини Өз өһдәсинә алар ки, ону Өз јанында доғручуларын мәгамында, Фирдовси-әлада, нур ҹәннәтдә пејғәмбәрләрин, шәһидләрин вә сиддигләрин јанында гәрар версин вә “ Онлар неҹә дә ҝөзәл јолдашлардыр!” (“Ниса” сурәси, ајә 69)\n1970 дәфә бахылыб


Q=18	C=0	SS=0	LS=9	PS=9	DC=0	LC=0	SD=0	BS=3	G0=1	G1=0	G2=0	DLID=az_RU	BODY=Нәғмә 29—Дашыдығымыз ада лајиг јашајаг | Дини маһны\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Белиз креолу Данимарка Исвеч Кирибати Литва Маврики креолу Македонија Мјанма Ниас Нидерланд Норвеч Понапе Самоа Сејшел креолу Таити Уелс Украјна Фиҹи адангме албан алман амһара аракуан африкаанс ајмара баса (Камерун) бауле бикол бислама болгар булу волајта га ган гуарани гырғыз дигорон дуала еве ермәни ефик ибинда илок инҝилис исланд испан италјан каонде карен (сго) кечуа (Анкаш) кечуа (Ајакучо) кечуа (Боливија) кечуа (Куско) киконго кикујју килуба кинјаруанда кирунди кичуа (Имбабура) кореја куангали куанјама күрд курманҹи (Гафгаз) латыш лингала лози лувале луганда макуа малагаси малај мамбве-лунгу маҹар нгангела ндау ндебеле нзема олу конзо оромо осетин пангасинан папјаменто (Күрасао) пиҹин (Камерун) полјак португал румын рус себуан сена серб серб (латын) сингал суаһили тагалог таи татар тви телугу тетела тигре ток-писин тумбука түрк фарс фон франсыз хорват чибемба чилуба чинјанја читонга читонга (Малави) чичева чокве шона јао јоруба јунан Һаити креолу һилигајнон\nДашыдығымыз ада лајиг јашајаг\n1. Сән ҝүҹ, гүдрәт саһибисән, Јеһова,\nЈа Рәбб, адилсән, сонсуздур севҝин.\nҺагдыр јолун, һәгигәт мәнбәјисән,\nСәнсән уҹа Халиги хилгәтин.\nБиз дашыјырыг адын ифтихарла,\nҺагг јолуну һәр кәсә ҝөстәрәк.\nБиз шаһидиник Сәнин, еј Јеһова.\nБу шәрәфә биз лајиг јашајаг.\n2. Сүлһ, мәһәббәт ичиндә јашајырыг,\nҸәм ејләјиб ибадәт бизләри.\nХош мүждәни дүнјаја биз јајырыг,\nБу иш бизә чох бөјүк зөвг верир.\nЈа Рәбб Јеһова, адын нә ҝөзәлдир,\nДаим ону вәсф едәк, уҹалдаг.\n(Һәмчинин бахын: Ган. 32:4; Зәб. 43:3; Дән. 2:20, 21.)\nДашыдығымыз ада лајиг јашајаг (Нәғмә 29)


Q=3	C=0	SS=0	LS=3	PS=0	DC=0	LC=0	SD=0	BS=1	G0=23	G1=19	G2=12	DLID=az_RU	BODY=Nur-az.com - Нијә ҝүндән-ҝүнә дала ҝетдијинизи дүшүнүрсүнүз? - Фотолар\n2 Рамазан 1442\n26 Фәрвәрдин 1400\n14 Феврал 2021\nНијә ҝүндән-ҝүнә дала ҝетдијинизи дүшүнүрсүнүз? - Фотолар\n“Халгы сојанлар” силсиләсиндән ФАЗИЛ МӘММӘДОВ\nӘзиз вә гәфләтдә јатмајан, садәҹә наүмид олан, бир-биринә етимад етмәјән халгымыза бир суал вермәк истәјирәм: Нијә ҝүндән-ҝүнә инкишаф етмәдијинизин, һәтта јериниздә саја билмәдијинизин, дала ҝетдијинизин, олан-галанынызын да әлиниздән чыхмасынын сәбәбләри барәдә дүшүнүрсүнүз? Ҹавабыны билмәк үчүн “Ҝооҝле”дә “Фазил Мәммәдовун сатыша чыхардығы бешулдузлу отел – ФОТОЛАР” јазын, һәр шеј сизә ајдын олаҹаг.\nЕлә дүшүнмәјин ки, бир нәфәр Фазил Мәммәдовла иш битир. Бу, халгы дири-дири удан гәсбкар, коррупсија акуласы олан бир һакимијјәтин килкә балыгларындан биридир. Амма, сәрвәти, вар-дөвләти башындан ашыр. Сајт јазыр: “Кечмиш верҝиләр назири Фазил Мәммәдов јашадығы Шәмкир рајонунда олан мүлкләрини сатыша чыхарыб. һәмин мүлкләрдән биринин дә мәшһур “Ехҹелсиор Һотел Сһамкир” олдуғу билдирилир. Кечмиш назирин отели һансы гијмәтә сатдығы һагда һеч бир мәлумат јохдур. Билдирәк ки, сөзүҝедән отел Ҹәјирчај чајынын саһилиндә, Дәлләр кәндинин 4 км-дә јерләшир. Бу бешулдузлу отел “Ехҹелсиор” шәбәкәсинә дахилдир.”\nОтелә диггәтлә бахын, һәр лампасында, стулларында, диварларынын һәр дашында сизин пулларыныз јатмагдадыр. Инди дејәрсиниз ки, әшши, бир отелдир мәҝәр? Әлбәттә, һеч ким дејә билмәз һансы вәтәндашымызын бәдбәхтлији үзәриндә бу отел инша едилиб. Амма, бунлар килкә балыгларыдырса, бу отел халгын ганындан ибарәт олан бир океанда рүшвәт, оғурлуг ајсбергинин ҝөрүнән һиссәсидирсә ҝөрүн инди ҝөрүнмәјән һиссәси Аллаһ билир Авропанын һансы адасында, јарымадасында, сәһрасында, ја да ҝөјүн нечәнҹи гатындадыр. Бунлар хиртдәјә гәдәр рүшвәтә батмыш коррупсионер бир һакимијјәтин оғурладыгларынын чох ҹүзи бир һиссәсидир. Ишсиз-ҝүҹсүз ҹамаат, ҹаванлар нә едир? Евдә ата-анадан 1-2 манат алыб интернет-факејә ҝедиб бу кими мәлуматлары (јалтаг АЗТВ-дән ешидә билмәдикләри үчүн) интернет сајтларындан охујур, охујандан сонра дәрин тәәссүф һиссијлә узун-узады нырчылдајыр, узаг башы “һарам хошун олсун” дејир вә бунунла да кифајәтләнир. Ешидәндә ки, мүхалифәт митинг едир, дејир ки, әшши, онлар да ҝәлиб јејәҹәкләр дә. Ҝүја онлар бунлардан јахшыдыр ки? Беләликлә дә саатлар саата ҹаланыр, ҝүнләр ҝүнләри говур, ајлар ил олур, бәдбәхт милләтин баласы да бөјүјүб һәмин зүлмү ҝөрүр. Залымлар исә өз дајагларыны бу ҹүр авам инсанларын мәнасыз тәһлилләри, үмидсиз комментләри үзәриндә мөһкәмләтдикҹә - мөһкәмләдир. Јазыг милләтин ахыры неҹә олаҹаг билинмир.\nОну дејәк ки, дүшүнмәјин ки, сизин гара гашыныза-ҝөзүнүзә ашиг олдуглары үчүн Фазил Мәммәдову чыхылмаз вәзијјәтә салыблар, о да мәҹбур олуб мүлкләрини сатыр. Рүшвәтин даһа чох јајылмасы үчүн коррупсионер игтидарын бундан даһа бетәр планлары вардыр, онун үчүн бу ҹүр ишләр ҝөрүрләр. Бәли, халгын гарғышлары “бурнувун дешикләриндән ҝәлсин”, “сағ јемәсәјән” кими бәддуалар бу ҹүр бәд адамлары пис ҝүнә гојур, амма әмәли вә көклү шәкилдә “дуа” етмәк лазымдыр ки, диҝәр фазилмәммәдовлар да лајигли ҹәзасына чатсын.


Q=0	C=0	SS=0	LS=0	PS=0	DC=0	LC=0	SD=0	BS=0	G0=7	G1=7	G2=4	DLID=az_RU	BODY=Азәрбајҹан вә Идман\nФормула 1 Азәрбајҹанда 10 ил кечириләҹәк? – Ачыглама\nYanvar 9, 2018 - 8:52 PM Хәбәрин коду : 876568 Мәнбә : Ахар Link:\nФормула 1 Азәрбајҹан Гран Присини: “3 ил әввәл јарышлар башлајанда вурғуланмышды ки, Формула 1 өлкәмиздә 5 ил кечириләҹәк. Сонра өлкәмиз үчүн бу јарышын бир фајдасы олаҹагса, нөвбәти 5 ил дә кечирмә һаггына саһибик. Амма һазырда бунунла бағлы рәсми бир мәлумат јохдур”.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, бу ил Азәрбајҹанда кечирилән Формула 1 јарышларынын көнүллүләри јарышын 10 ил кечирилмәсинин планлашдырылдығыны сөјләјирләр. Көнүллүләр бу барәдә онлар үчүн кечирилән тәлимләрдә дејилдијини билдирибләр.\nМәсәлә илә бағлы Формула 1 Азәрбајҹан Гран Присиндән билдирилиб ки, һәләлик бунунла бағлы рәсми гәрар верилмәјиб:\n“3 ил әввәл јарышлар башлајанда вурғуланмышды ки, Формула 1 өлкәмиздә 5 ил кечириләҹәк. Сонра өлкәмиз үчүн бу јарышын бир фајдасы олаҹагса, нөвбәти 5 ил дә кечирмә һаггына саһибик. Амма һазырда бунунла бағлы рәсми бир мәлумат јохдур”.\nГејд едәк ки, бу ил Формула 1 јарышлары 27-29 апрел тарихләриндә кечириләҹәк.


Q=4	C=3	SS=2	LS=0	PS=1	DC=1	LC=0	SD=0	BS=1	G0=67	G1=47	G2=23	DLID=az_RU	BODY=Аллаһ бөјүтдү. 1 Коринфлиләрә 3:6 | Ҝүрҹүстан: 1991—1997\nТбилисидә тәшкил олунан ҝөрүшдәки гардашлар, 1992-ҹи ил\nҜенади Гудадзе 1990-ҹы илләрин әввәлиндә сәјјар нәзарәтчи кими хидмәт едирди\n1991-ҹи илдә Совет Иттифагынын дағылмасы илә Ҝүрҹүстан һөкумәти мүстәгиллик әлдә етди. Анҹаг сијаси дәјишикликләр вә вәтәндаш мүһарибәләри өлкәнин һәјат сәвијјәсини кәскин сурәтдә ашағы салды. Һәмин илләрдә рајон нәзарәтчиси кими хидмәт едән Ҝенади Гудадзе гардаш дејир ки, инсанлар чөрәк алмаг үчүн бүтүн ҝүнү нөвбәјә дурурду.\nҺәмин дөврдә Јеһованын Шаһидләри фүрсәтдән истифадә едиб нөвбәјә дајанан инсанлара хош хәбәри чатдырырдылар. Ҝенади гардаш дејир: «Бу чәтин илләрдә демәк олар ки, һәр кәс хош хәбәрә гулаг асырды. Мүгәддәс Китабы өјрәнмәк истәјән јүзләрлә инсан бизә өз үнванларыны ҝөндәрирди».\nҺәр ҝөрүшүн сонунда гардашлар бу инсанларын адыны вә үнванларыны охујурду. Сонра исә тәблиғчиләр һансы үнваны истәјирдиләрсә, ҝөтүрүб баш чәкирдиләр.\nЧөрәк нөвбәсинә дајанан инсанлара тәблиғ олунур, 1990-ҹы илләр\nТбилисидә ағсаггал кими хидмәт едән Левани Сабашвили гардаш өз үнваныны вермиш бир әр-арвады хатырлајараг дејир: «Тәблиғчиләр бүтүн үнванлары ҝөтүрмүшдүләр, бирҹә бу әр-арвадын үнваны галмышды. Онлар узагда јашадыглары үчүн һеч ким ора ҝетмәк истәмирди. Үстәлик, онсуз да һамымызын бир нечә Мүгәддәс Китаб шаҝирди вар иди».\nБир нечә ај сонра бу әр-арвад өз үнванларыны тәзәдән ҝөндәрдиләр. Амма јенә дә ора һеч ким ҝедә билмәди. Онлар үчүнҹү дәфә дә үнванларыны ҝөндәрдиләр, амма бу дәфә бир јазы илә. Бу јазыда онлар «гојмајын ганымыз сизин үзәриниздә галсын» сөзләрини јазмышдылар (Һәв. 20:26, 27). Левани хатырлајыр: «Јени ил бајрамы вахты иди. Адәтән, биз бу әрәфәләрдә чалышырдыг инсанлара баш чәкмәјәк. Амма артыг сонраја сахлаја билмәздик, ҝетмәли идик».\nАллаһ һаггында өјрәнмәк арзусу илә алышыб јанан бу ҹүтлүјүн ады Роини вә Нана Григалашвили иди. Онлар сәһәрин ајазында гапыларынын ағзында Леванини вә онунла ҝәлән гардашы ҝөрәндә ҝөзләринә инана билмәдиләр. Гардашлар дәрһал онларла Мүгәддәс Китаб дәрси кечмәјә башладылар. Һал-һазырда Роини вә Нана өз ушаглары илә бирҝә өнҹүл кими хидмәт едирләр.\nМараглананлар уғрунда зәһмәт чәкилир\nҺәгигәти ешидән инсанлар буна ҝөрә о гәдәр шад идиләр ки, истәјирдиләр буну башгалары да билсин. Онлар бундан өтрү ҝүҹләрини, вахтларыны, пулларыны гурбан вермәјә һазыр идиләр. Инсанлара хош хәбәри чатдырмаг үчүн усанмадан уҹгар кәндләрә ҝедәнләрдән бири дә үзәрләриндә аилә мәсулијјәтләри олан Бадри вә Марина Копалиани ҹүтлүјү иди.\nҺәфтә сонлары Бадри вә Марина јенијетмә оғланлары Гоча вә Левани илә бирҝә Тбилисинин шималында јерләшән ҝөзәл дағлыг бир әразијә, Душетијә ҝедирдиләр. Бәзән онлар кәндләрә чатмаг үчүн 150 километрлик гарлы јоллар гәт етмәли олурдулар.\nҜүнләрин бир ҝүнү бир гадын Бадри илә јолдашыны өз иш јеринә дәвәт етди. Бадри дејир: «Ичәри ҝирәндә шока дүшдүм. Бөјүк бир отагда һарадаса әлли нәфәр бизи ҝөзләјирди! Әввәлҹә билмәдим нә едим. Тез Јеһоваја дуа етдим. Сонра Мәтта 24-ҹү фәсилдә ахырзаманын әламәтләри һагда олан ајәләри изаһ етмәјә башладым. Бу, бир нәфәрә о гәдәр мараглы ҝәлди ки, сорушду: “Бәс кешишләримиз бизә буну нијә өјрәтмир?”»\nАнма мәрасими диггәт ҹәлб едир\nИса Мәсиһин өлүмүнү анма мәрасими бир чох сәмими инсанын һәгигәти ешитмәсинә сәбәб олду. Мисал үчүн, 1990-ҹы илдә Тбилисидә Ија Бадридзе адлы бир баҹынын евиндә кечирилән анма мәрасими гоншуларда мараг ојатмышды.\nИја Бадридзенин мәнзилиндә кечирилән анма мәрасиминә 200 нәфәр ҝәлмишди\nИја баҹы анма мәрасимини кечирмәк үчүн өз евини тәклиф етмишди. Ушагларынын көмәјилә о, гонаг отағыны бошалтды. Бәс отурмаг үчүн стуллары һарадан тапды? Ҝүрҹүстанда белә бир адәт вар иди ки, бөјүк мәрасимләр оланда стол-стуллары кирајә ҝөтүрүрдүләр. Ија да белә етди. Анҹаг кирајә тәкҹә стул ҝөтүрдүјү үчүн сатыҹылар сорушурду: «Бәс стол лазым дејил? Јемәкләри һарада јејәҹәксиниз?»\nИја баҹы 13-ҹү мәртәбәдә јерләшән мәнзилиндә анма мәрасимини гејд етмәк үчүн ҝәләнләрин һамысыны јерләшдирә билди. Мәрасимә дүз 200 нәфәр ҝәлмишди! Әлбәттә ки, бу, гоншуларын ҝөзүндән јајынмады вә онлар Јеһованын Шаһидләри һагда суаллар вердиләр.\nУнудулмаз анма мәрасими\n1992-ҹи илдә гардашлар Ҝүрҹүстанын мүхтәлиф әразиләриндә анма мәрасимини кечирмәк үчүн бөјүк заллар иҹарәјә ҝөтүрдүләр. Горидә јашајан Давид Самхарадзе гардаш дејир ки, сәјјар нәзарәтчиси ондан анма мәрасими илә бағлы һансы ишләрин ҝөрүлдүјүнү сорушду.\nСәјјар нәзарәтчи биләндә ки, баҹы-гардашлар евләрдә јығышмағы планлашдырырлар, сорушду: «Нә јахшы шәһәрдә бөјүк бир зал тутмаг истәмирсиниз?» Гардашларын шәһәрдә тапдыглары зал 1000 нәфәрлик иди, тәблиғчиләрин сајы исә ҹәми 100 нәфәр иди. Она ҝөрә гардашлар дүшүнүрдү ки, бу бојда јер тутмаға дәјмәз.\nСәјјар нәзарәтчи мәсләһәт ҝөрүб деди: «Әҝәр һәр тәблиғчи он нәфәр дәвәт еләсә, бүтүн јерләр долар». Онун вердији бу мәсләһәт тәблиғчиләр үчүн гејри-мүмкүн ҝөрүнсә дә, һамы әлиндән ҝәләни етди. Нәтиҹә тәблиғчиләри чох тәәҹҹүбләндирди. Анма мәрасиминә нә аз, нә чох дүз 1036 нәфәр ҝәлди! *\nХош хәбәр башга әразиләрә дә чатыр\n1992-ҹи илдә Ҝүрҹүстанда һәлә дә елә әразиләр вар иди ки, орада тәблиғ олунмамышды. Бәс өлкәдә игтисади бөһранын түғјан етдији бир вахтда һәмин әразиләрә хош хәбәр неҹә чатаҹагды?\nО вахт Ҝүрҹүстанын гәрбиндә јашајан Тамази Библаја дејир: «Сәјјар нәзарәтчи бу мәсәлә илә бағлы мәсләһәтләшмәк үчүн бизимлә ҝөрүшдү. Хүсуси өнҹүлләрин тәшкили ишиндә елә дә тәҹрүбәмиз јох иди. Бир шеји билирдик ки, хош хәбәр јубанмадан тәблиғ олунмалыдыр» (2 Тим. 4:2). Буна ҝөрә дә өнҹүлләр арасындан 16 нәфәр сечилди вә Ҝүрҹүстанын мүхтәлиф әразиләринә ҝөндәрилди. (Хәритәјә бахын.)\nӨнҹүлләрин беш ај мүддәтинә тәјин олундуғу әразиләр\n1992-ҹи илин мајында һәмин әразиләрә беш ај мүддәтинә тәјин олунан өнҹүлләри руһландырмаг мәгсәдилә үчсаатлыг хүсуси ҝөрүш тәшкил олунду. Ағсаггаллар һәр ај бу өнҹүлләри зијарәт едир, руһландырыр, лазым ҝәләрдисә, мадди јардым ҝөстәрирдиләр.\nМанија Адуашвили вә Нази Жванија адлы ики өнҹүл баҹы Озурҝети шәһәринә тәјин олунмушду. О вахт 60 јашы олан Манија баҹы хатырлајыр: «Билирдик ки, Озурҝетинин јахынлығында һәгигәтлә марагланан бир гадын јашајыр. Буна ҝөрә дә ора чатар-чатмаз онунла ҝөрүшмәк үчүн вахт тәјин етдик. Евинә ҝедәндә ҝөрдүк ки, бизи ондан әлавә отуз нәфәр дә ҝөзләјир. Һәмин ҝүн биз бир нечә нәфәрә дәрс кечмәјә башладыг».\nНөвбәти ајлар да тәблиғимиз јахшы ҝетди. Ҹәми беш ајдан сонра артыг 12 нәфәр вәфтиз олмаға һазыр иди!\nОнларын фәдакарлығы һәдәр ҝетмәди\nПавле Абдушелишвили вә Паата Морбедадзе адлы ики өнҹүл гардаш исә Сакеријә тәјин олунмушду. Бу шәһәр чох диндар бөлҝәдә јерләширди. Орада христиан дининин еһкамлары илә дәрин көк салмыш гәдим адәт-әнәнәләр бир-биринә гарышмышды.\nСакеријә ачылан ҝөзәл мәнзәрә\nГышын оғлан чағы јахынлашырды вә өнҹүлләрин беш ајлыг тәјинаты гуртармаг үзрә иди. Паатаны тәрҹүмә ишинә көмәк етмәјә дәвәт етдиләр. Буна ҝөрә дә Павле сечим етмәли иди. О дејир: «Билирдим ки, гышы бурада кечирмәк мәним үчүн чәтин олаҹаг. Анҹаг дәрс кечдијим инсанларын көмәјә еһтијаҹы вар иди. Бу сәбәбдән галмаг гәрарына ҝәлдим.\nБурада бир аиләнин евиндә галдым. Бүтүн ҝүнү тәблиғдә олурдум. Ахшам евә ҝәләндә исә һәмин аилә илә бирҝә одун печинин әтрафында отурурдуг. Јатмаг вахты чатанда папағымы башыма тахыб икинҹи мәртәбәјә галхырдым вә галын јорғана бүрүнүб јатырдым».\nАғсаггаллар јазда Павленин јанына ҝәләндә артыг 11 нәфәр тәблиғчи олмаға һазыр иди. Сонра онларын һамысы вәфтиз олду.\n^ абз. 20 1992-ҹи илдә Ҝүрҹүстанда 1869 тәблиғчи вар идисә, анма мәрасиминә 10 332 нәфәр ҝәлмишди.\n1991—1997. Аллаһ бөјүтдү (1 Кор. 3:6).


Q=17	C=0	SS=0	LS=17	PS=0	DC=0	LC=0	SD=0	BS=3	G0=0	G1=0	G2=0	DLID=az_RU	BODY=Азәрбајҹанлы Тәләбәләр Хоҹалы Сојгырымыны Јад Едиб\nКонфрансда Африка, Асија вә Авропа өлкәләринин тәләбәләри иштирак едибләр.\nХәбәрин коду : 674138\nМәнбә : АБНА- Хәбәр Аҝентлији Азәрбајҹанлы тәләбәләрә истинадла\nСәнәдли филмин нүмајишиндән сонра чыхыш үчүн сөз Африка тәләбәләринин нүмајәндәси Һөҹҹәтүл Ислам Зул Кифл Конгоијә верилиб.\nСәнәдли филмә бахдыгда долухсунуб, кәдәрләндијини билдирән ҹәнаб Зүл Кифл, Христиан вә Јәһуд дүнјасынын Гурани Кәримин бујурдуғу кими әл-әлә верәрәк Ислама гаршы олдуғуну вурғулајыб вә бунун мүгабилиндә чыхыш јолунун јалныз Мүсәлман халгларын бирләшиб ваһид бир иттифаг јаратмагларында вә башлыҹа тәләбәләрин тәлим, тәдрис, тәблиғ вә мүгавимәтли олмагларында олдуғуну бујурблар.\nӘһли Бејт (әлејһимус сәлам) -АБНА- Хәбәр Аҝентлијинин вердији хәбәрә әсасән, Иран Ислам Республикасында тәһсил алан Азәрбајҹан Республикасынын тәләбәләри Хоҹалы Сојгырымы илә әлагәдар бејнәлхалг конфранс тәшкил едибләр.\nГум Елми Һөвзәсинин азәрбајҹанлы тәләбәләринин “Муһәммәдин (сәлләллаһу әлејһи вә алиһ) Маарифи Ишығында” Елми Иҹмасынын тәшәббүсү илә кечирилән конфранса Африка, Асија вә Авропа өлкәләринин тәләбәләри гатылыб.\nӘл Мустәфа (сәлләллаһу әлејһи вә алиһ) бејнәлхалг университетин Имам Хомејни (рәһмәтуллаһи әлејһ) адына Али Мәктәбин Шәһид Сәдр адына иҹтимаи салонунда гејд едилән конфрансын апарыҹысы Кәрбәлаи Вурғун Аббасов олуб.\nО, илк өнҹә гонаглары саламлајараг конфрансы Гурани Кәримин нурани ајәләри илә ишә башламасы үчүн Бејнәлхалг Гуран Мүсабигәләринин Галиби Кәрбәлаи Анар Мәммәдову сәһнә дәвәт едиб.\nГурани Кәримин нурани ајәләри тилавәт олундугдан сонра Шәһидләрин руһу мүбарәк Фатиһә сүрәси илә јад олунуб.\nДаһа сонра Вурғун Аббасов Хоҹалы Сојгырымы һагда гыса мәлумат верәрәк, Хоҹалы Фаҹиәсинә даир Фарс дилиндә дүзәлдилмиш сәнәдли филм мәҹлис иштиракчыларына нүмајиш етдирилиб.\nДаһа сонра Сејјид Әлијар Фәтһуллајев өз гәмҝин сәси илә, роза охујараг Шәһидләри јад едиб.\nДаһа сонра сөз Гарабағ мүһарибәсинин ҹанлы шаһиди Азәрбајҹанын Тәртәр рајонундан олан Һөҹҹәтүл Ислам Бәхтијар Бајрамова верилиб. О, чыхышы заманы Гарабағ мүһарибәси вә бу мүһарибәдә 20% торпагларымызын итирилмәсиндә башлыҹа амил кими о дөврүн сатгын сијасәтчиләри вә ән әсасы гејрәт һиссинин унутдурулмасында олдуғуну билдириб...\nДаһа сонра тәләбәләр тәрәфиндән гәбул олунан Гәтнамә Һаҹы Нәсми Әскәров тәрәфиндән охунуб.\nКонфранс Фәрәҹ Дуасы илә сона јетиб.\nГејд едәк ки, Азәрбајҹанлы тәләбәләр Хоҹалы Сојгырымына даир Имам Хомејни (рәһмәтуллаһи әлејһ) адына Али Мәктәбин үмуми дәһлизиндә Фотосәрҝи бәрпа едибләр. Сәрҝидә дүнјанын 120 мүхтәлиф өлкәсиндән олан тәләбәләрә Фарс дилиндә Хоҹалы Сојгырымы вә Гарабағ мүһарибәси һаггда изаһатлар верилиб.\nБилдирәк ки, сәрҝи 01 Март 2015 тарихдән башлајараг 02 Март 2015 тарихә кими давам едәҹәк.\nГум шәһәриндә хоҹалы сојгырымы анылды + Фото\nИИР парламенти Хоҹалы Сојгырымын танынмасы мәсәләсин мүзакирә едир\nАИП Хоҹалы сојгырымы абидәсини зијарәт едиб + ФОТО\nFevral 27, 2012 - 12:00 AM\nГум Тәләбәләри Хоҹалы Сојгырымы илә бағлы конфранс кечиртди\nFevral 26, 2012 - 12:00 AM\nИслам Партијасы Хоҹалы Сојгырымы илә бағлы конфранс кечиртди\nFevral 22, 2012 - 12:00 AM\nЛәнкәранда Хоҹалы тәдбиринә имкан верилмәјиб үч руһани полис шөбәсинә апарылыб + Фото\nАзәрбајҹан Ислам Партијасы Хоҹалы абидәсини зијарәт едиб


Q=0	C=0	SS=0	LS=0	PS=0	DC=0	LC=0	SD=0	BS=1	G0=20	G1=16	G2=5	DLID=az_RU	BODY=Јеһованын Шаһидләринин јығынҹаг ҝөрүшү неҹә кечир?\nИса пејғәмбәрин биринҹи әсрдәки давамчылары јығынҹагда дуа едир, Мүгәддәс Јазылары охујуб мүзакирә едир вә Аллаһы нәғмәләрдә тәрәннүм едирдиләр. О ҝөрүшләрдә һеч бир ритуал ајинләр иҹра олунмурду (1 Коринфлиләрә 14:26). Буҝүнкү јығынҹаглар да буна бәнзәр тәрздә кечир.\nАллаһын Кәламы тәдрис олунур вә актуаллығы ҝөстәрилир. Һәфтәнин ахыры ики һиссәдән ибарәт ҝөрүш кечирилир. Ачыг ҝөрүш адланан биринҹи һиссәдә Мүгәддәс Китаба әсасланан 30 дәгигәлик мәрузә сөјләнилир. Мәрузәдә Аллаһын Кәламынын дөврүмүз һагда дедикләри вә орада јазылан өјүдләрин фајдасы ачыгланыр. Һамы охунан ајәләри изләјир. Мәрузәдән сонра «Ҝөзәтчи гүлләси» мүзакирәси башлајыр вә бир саат әрзиндә динләјиҹиләрин иштиракы илә «Ҝөзәтчи гүлләси» журналынын тәлим нәшриндән бир мәгалә мүзакирә олунур. Бу мәгаләләр бизә көмәк едир ки, аддымларымызы Аллаһын Кәламыны рәһбәр тутараг атаг. Бүтүн дүнјада сајы 118 000-дән чох олан јығынҹагларда ејни материал кечирилир.\nТәлим баҹарыгларына јијәләнирик. Һәфтәичи үч һиссәдән ибарәт башга бир ҝөрүш кечирилир. Мәсиһи һәјаты вә ибадәти адланан бу ҝөрүш һәр ај чыхан «Мәсиһи һәјаты вә ибадәти. Иш дәфтәри»ндәки материала әсасланыр. Ҝөрүшүн биринҹи һиссәси «Аллаһын Кәламындакы хәзинә» адланыр. Бу һиссә јығынҹағын габагҹадан Мүгәддәс Китабдан охудуғу парчаны даһа јахшы мәнимсәмәјә көмәк едир. Ҝөрүшүн «Сәриштәли мүждәчи олун» адлы нөвбәти һиссәсиндә сәһнәҹикләр олур. Бу һиссәдә инсанларла Мүгәддәс Китаб әсасында сөһбәт етмәјин үсуллары ҝөстәрилир. Бу ҝөрүшү апаран гардашын вердији мәсләһәтләр бизә охумаг вә данышмаг габилијјәтимизи тәкмилләшдирмәјә көмәк едир (1 Тимутијә 4:13). «Мәсиһи һәјаты» адланан сонунҹу һиссәдә Мүгәддәс Китаб принсипләрини ҝүн дәлик һәјатымызда неҹә тәтбиг едә биләҹәјимиз мүзакирә олунур. Бу һиссәјә Мүгәддәс Китабы даһа дәриндән баша дүшмәк үчүн суал-ҹаваб шәклиндә апарылан бәнд дә дахилдир.\nБиз әминик ки, ҝөрүшләримизә ҝәлсәниз, Мүгәддәс Китабын јүксәк сәвијјәдә тәдрис олундуғуну ҝөрәҹәксиниз (Әшија 54:13).\nҺансы ҝөрүшдә иштирак етмәк истәјәрдиниз?\nНөвбәти ҝөрүшләрдә мүзакирә олунаҹаг материалла таныш олун. Диггәт един ҝөрүн бу ҝөрүшләрдә Мүгәддәс Китабдан һансы мараглы вә фајдалы фикирләр сәсләнәҹәк.